Муборак васиятлар: “Ла ҳавла ва ла қуввата илла биллаҳ” калимасини кўп айтиш; Аччиқ бўлса-да, ҳақиқатни айтиш - Баҳоуддин Нақшбанд ёдгорлик мажмуаси маркази\n341 марта ўқилди.\n“Ла ҳавла ва ла қуввата илла биллаҳ” калимасини\nАллоҳ таолони кўп зикр қилган одамнинг қалбида беҳуда гапларга, сўкинишларга, кишининг обрўсини тўкадиган ҳолатларга, дунё ва унинг матоҳларига, турли кўнгилхушликлару инсонни чалғитувчи маишатларга жой қолмайди. Аллоҳ таолони кўп зикр қилган одам қалбини Аллоҳ таоло муҳаббатидан бошқа нарса эгаллаб ололмайди. Аллоҳ таолони кўп ёдлайдиган инсоннинг оиласида ҳар хил жанжалларга ҳам ўрин қолмайди. У доим Аллоҳ таолодан оиласига, халқига, миллатига ва Ватанига тинчлик-хотиржамлик сўраб, дуо қилади. Зикрнинг фазилати жуда кўп. Улардан бири – киши қийинчиликка тушиб қолганида Аллоҳни зикр қилса ва ундан қутулишни сўраб, дуо қилса, Аллоҳ таоло уни халос этади.\nАли ибн Абу Толиб (розияллоҳу анҳу) ривоят қилади. Расулуллоҳ (соллаллоҳу алайҳи ва саллам) менга: “Эй Али, қийин аҳволга тушиб қолганида айтиладиган калималарни ўргатайми?” дедилар. “Аллоҳ мени сизга фидо қилсин, ўргатинг”, дедим. Расулуллоҳ (соллаллоҳу алайҳи ва саллам): «Агар қийин аҳволга тушиб қолсанг, “Бисмиллаҳир роҳманир роҳим. Ва ла ҳавла ва ла қуввата илла биллаҳил алиййил азим”, деб айт. Чунки Аллоҳ мана шу дуо билан хоҳлаганича, турли балолардан халос қилади», дедилар (Ибн Сунний).\nАллоҳ таолони кўп ёдлаш кишига фақат фойда келтиради. Аллоҳ таолони ёдлаш қийинчилик ҳолатларида сабр қилишга, кенгчилик ҳолатларида ҳаддидан ошмасликка ва ҳар қандай вақтда ҳам ақл билан иш тутишга ундайди. Кўпинча инсон бирор-бир машаққатга ёки қийинчиликка учраганида нима қиларини билмай қолади. Мана шундай ҳолатда Аллоҳ таолони ёд этиш ҳамма нарсадан кўра кўпроқ фойда беради.\n﴿يَٰٓأَيُّهَا ٱلَّذِينَ ءَامَنُواْ ٱذۡكُرُواْ ٱللَّهَ ذِكۡرٗا كَثِيرٗا٤١ وَسَبِّحُوهُ بُكۡرَةٗ وَأَصِيلًا٤٢﴾\n«Эй имон келтирганлар! Аллоҳни кўп зикр қилинг ва эртаю кеч Унга тасбеҳ айтинг!» (Аҳзоб, 41–42)\nАллоҳ таоло ушбу ояти каримада имонли бандаларга Ўзини эртаю кеч ёд этишлари лозимлигини айтмоқда. Мен Аллоҳ таолога имон келтирдим, деган киши ҳар жойда доимо Аллоҳ таолони ёдидан чиқармаслиги лозим.\nАллоҳни зикр қилиш мўмин бандани олий мақомларга эриштиради, дунёда яшашдан мақсадини унутмасликка, халқи, Ватани, миллатига ва динига холис хизмат қиладиган ҳақиқий халқсевар инсон бўлиб етишишига сабабчи бўлади.\n﴿إِنَّمَا ٱلۡمُؤۡمِنُونَ ٱلَّذِينَ إِذَا ذُكِرَ ٱللَّهُ وَجِلَتۡ قُلُوبُهُمۡ وَإِذَا تُلِيَتۡ عَلَيۡهِمۡ ءَايَٰتُهُۥ زَادَتۡهُمۡ إِيمَٰنٗا وَعَلَىٰ رَبِّهِمۡ يَتَوَكَّلُونَ٢ ٱلَّذِينَ يُقِيمُونَ ٱلصَّلَوٰةَ وَمِمَّا رَزَقۡنَٰهُمۡ يُنفِقُونَ٣ أُوْلَٰٓئِكَ هُمُ ٱلۡمُؤۡمِنُونَ حَقّٗاۚ لَّهُمۡ دَرَجَٰتٌ عِندَ رَبِّهِمۡ وَمَغۡفِرَةٞ وَرِزۡقٞ كَرِيمٞ٤﴾\n«Мўминлар Аллоҳ (номи) зикр этилганида дилларида қўрқув бўладиган, оятлари уларга тиловат қилинганида имонлари зиёда бўладиган, Парвардигорларигагина (барча ишларида) таваккул қиладиган, намозни баркамол ўқийдиган ва ризқ қилиб берганимиздан (садақа ва) эҳсон қиладиган кишилардир. Айнан ўшалар ҳақиқий мўминлардир. Улар учун Парвардигорлари ҳузурида даражалар, мағфират ва фаровон ризқ (бордир)» (Анфол, 2–4).\nБу ояти каримада мўминларнинг бир неча сифатлари зикр қилинган. Аллоҳ таоло зикр қилинганда қалблари титраб, Унинг азобидан қўрққан инсон комил мўмин бўлади.\n«Бас, Мени ёд этингиз, (Мен ҳам) сизларни ёд этурман. Менга шукр қилинг, ношукрчилик қилманг!» (Бақара, 152)\nЯъни: Мени гуноҳларингизга тавба қилиш, ҳожатларингизни сўраш, ихлос-эътиқод, илтижо ва муножот билан ёд этинг, Мен сизларни кечириш, ҳожатбарорлик, нажот, ижобат ила ёд этурман.\nБу оятда ёд этиш “зикр” лафзи билан келган. Зикр эса, тил билан ва дил билан бўлади.\nУшбу оят ўзи қисқа бўлишига қарамай, олам-олам маъноларни қамраб олган.\n﴿وَمَنۡ أَعۡرَضَ عَن ذِكۡرِي فَإِنَّ لَهُۥ مَعِيشَةٗ ضَنكٗا وَنَحۡشُرُهُۥ يَوۡمَ ٱلۡقِيَٰمَةِ أَعۡمَىٰ١٢٤﴾\n«Ким Менинг эслатмамдан юз ўгирса, (кофир бўлса) бас, унинг учун танг (бахтсиз) турмуш (қабр азоби) бўлиши муқаррар ва Биз уни қиёмат кунида кўр ҳолда тирилтирурмиз» (Тоҳо, 124).\nҚайси бир инсон Аллоҳ таолони унутса, Уни ёд этмаса, ўзига зулм қилган бўлади. Аввало, ундай одам бу дунёда қийинчиликда ҳаёт кечиради. Молу дунё, айшу ишрат ичида кўмилиб ётса ҳам, унга оздай кўринаверади. Улардан ажраб қолишдан қўрқаверади. Имонсизлиги туфайли кетма-кет муаммолар келиб чиқаверади.\nИнсон гуноҳлари ўчирилиши учун ҳар қандай оғир ишни қилишга ҳам тайёр. Аммо бунинг жуда осон йўли бор. Пайғамбаримиз (соллаллоҳу алайҳи ва саллам): “Ким бир кунда юз марта “Субҳаналлоҳи ва биҳамдиҳи” деса, унинг хатолари ҳатто денгиз кўпикларича бўлса ҳам, ўчирилади”, деганлар.\nИнсон бу дунёда яхши амаллар қилиб, барча хато ва камчиликларининг кечирилишини умид қилади. Шу мақсадга етишиш учун юқоридаги жуда осон ишни ўзига кундалик вазифа қилиб олиши керак.\nПайғамбаримиз (соллаллоҳу алайҳи ва саллам) бизларга “Ла ҳавла ва ла қуввата илла биллаҳ”ни кўп айтишни васият қилганлар.\nАбу Ҳурайра (розияллоҳу анҳу) ривоят қилади. Пайғамбаримиз (алайҳиссалом) бундай марҳамат қилдилар: «“Ла ҳавла ва ла қуввата илла биллаҳи” сўзини кўп айтинглар, чунки у жаннат хазиналаридандир».\nИнсон бу дунёда машаққатларга бардош бериб, фарзандлари чиройли, тўкинликда яшаши учун ҳаракат қилади. Мол-дунё йиғиш илинжида кечани кеча, кундузни кундуз демай ишлайди. Лекин кўп ҳолларда охиратга захира қилишни унутиб қўяди. Охират саодатини қандай қўлга киритишимиз мумкинлигини Пайғамбаримиз (алайҳиссалом) қисқа лафзлар билан ўргатмоқдалар.\n“Ла ҳавла ва ла қуввата илла биллаҳи” жаннат эшикларидан биридир.\nМуоз ибн Жабал (розияллоҳу анҳу) ривоят қилади. Пайғамбаримиз (алайҳиссалом): “Сени жаннат эшикларидан бир эшикка далолат қилайинми?” дедилар. Муоз ибн Жабал: “Ҳа, у нима?” деб сўради. Пайғамбар (алайҳиссалом): «“Ла ҳавла ва ла қуввата илла биллаҳи”дир», дедилар.\nҚайс ибн Саъд ибн Убода (розияллоҳу анҳу) ривоят қилади. Отаси уни Пайғамбар (соллаллоҳу алайҳи ва саллам)га хизмат қилиш учун топширди. «Пайғамбар (соллаллоҳу алайҳи ва саллам) менинг олдимдан ўтдилар. Намозни ўқиб бўлган эдим. У зот (соллаллоҳу алайҳи ва саллам) мени оёқлари билан туртиб: “Сени жаннат эшикларидан бирига далолат қилайми?” дедилар. “Ҳа”, дедим. “Ла ҳавла ва ла қуввата илла биллаҳи”, дедилар».\nДемак, “Ла ҳавла ва ла қуввата илла биллаҳи” жаннат эшикларидан бири экан. Ўша эшикка етишиш учун ушбу калимани кўп айтиб юриш керак. Қиёмат куни инсонлар ҳаётлик чоғларида қилган яхши амаллари билан мартабаларига қараб жаннатнинг турли эшикларидан чақирилади. “Ла ҳавла ва ла қуввата илла биллаҳи” калимасини кўп айтиб юрган инсон жаннатнинг ана шу эшигидан чақирилади.\n“Ла ҳавла ва ла қуввата илла биллаҳи” жаннат хазиналаридан биридир.\nАбу Мусо (розияллоҳу анҳу) ривоят қилишича, Пайғамбар (алайҳиссалом) унга “Ла ҳавла ва ла қуввата илла биллаҳи”ни айт, чунки у жаннат хазиналаридандир”, деганлар.\nАбу Ҳурайра (розияллоҳу анҳу) ривоят қилади. Расулуллоҳ (соллаллоҳу алайҳи ва саллам) менга: «“Ла ҳавла ва ла қуввата илла биллаҳи”ни кўпроқ айт. Албатта, у жаннат хазиналаридан биридир», дедилар (Имом Термизий).\nДемак, ким жаннат хазиналаридан бирига эга бўлишни истаса, “Ла ҳавла ва ла қуввата илла биллаҳи”ни кўпроқ айтиши керак.\nИнсон ҳаётлик чоғида қилаётган ҳар бир яхши амалидан жаннатни умид қилади. Жаннатга эришиш йўлида кўплаб машаққатларни енгиб ўтади. Уларни енгишда юқоридаги калимани кўп айтиш ёрдам беради.\n“Ла ҳавла ва ла қуввата илла биллаҳи” жаннат кўчатларидан биридир.\nИбн Умар (розияллоҳу анҳу) ривоят қилади. Пайғамбар (алайҳиссалом): “Жаннат кўчатларини кўпайтиринглар. Чунки унинг суви тотли, тупроғи покизадир. Бас, унинг кўчатларини кўпайтиринглар”, дедилар. “Эй Аллоҳнинг расули, унинг кўчатлари нима?” дейишди. «Аллоҳ хоҳлаган нарса “Ла ҳавла ва ла қуввата илла биллаҳи”дир», дедилар (Имом Табароний).\nИнсон бу дунёда бир кўчат экса, кўчати дарахт бўлиб, кўп йиллар инсонларга меваларидан улашади. Унинг савоби эса ўша кўчатни эккан кишига бориб туради. Агар бу ишни, яъни кўчатни жаннатга экса, ундан-да кўпроқ ажр (савоб)га эга бўлади.\nКим “Ла ҳавла ва ла қуввата илла биллаҳи” деса, Аллоҳ таоло “Ла ҳавла ва ла қуввата илла биҳи” дейди.\nАбу Саид ва Абу Ҳурайра (розияллоҳу анҳумо) ривоят қилади. Улар Пайғамбар (алайҳиссалом)нинг бундай деганларига гувоҳ бўлишган: «Ким “Ла илаҳа иллаллоҳу валлоҳу акбар” деса, Парвардигор тасдиқ қилиб: “Мендан бошқа Илоҳ йўқ. Мен улуғман”, дейди. Ва қачон банда: “Ла илаҳа илла ҳува ваҳдаҳу”, деса, Аллоҳ таоло: “Фақат Мен илоҳман. Ва Мен Ўзимман”, дейди. Ва банда: “Ла илаҳа иллаллоҳу ваҳдаҳу ла шарика лаҳу”, деса, Аллоҳ таоло: “Бандам тўғри айтди. Фақат Мен Илоҳман. Менинг шеригим йўқ”, дейди. Ва банда: “Ла илаҳа иллаллоҳу ваҳдаҳу ла шарика лаҳу лаҳулмулку ва лаҳулҳамду”, деса, Аллоҳ таоло: “Фақат Мен Илоҳман, мулк Меники ва ҳамд Менга хосдир”, дейди. Ва банда: “Ла илаҳа иллаллоҳу ва ла ҳавла ва ла қуввата илла биллаҳи”, деса, Аллоҳ таоло: “Фақат Мен Илоҳман ва Мендан ўзгада на куч ва на қувват бор”, дейди. Ким шу калималарни касаллик вақтида айтса, вафот этгач, дўзахга тушмайди» (Имом Термизий).\n“Ла ҳавла ва ла қуввата илла биллаҳи” калимаси гуноҳлар кечирилишига сабаб бўлувчи калималардандир.\nАбу Ҳурайра (розияллоҳу анҳу) ривоят қилади: «Ким “Ла илаҳа иллаллоҳу валлоҳу акбар ва ла илаҳа иллаллоҳу ваҳдаҳу ла илаҳа иллаллоҳу ва ла шарика лаҳу ла илаҳа иллаллоҳу лаҳулмулку ва лаҳулҳамду ла илаҳа иллаллоҳу ва ла ҳавла вала қуввата илла биллаҳи”, деб бирор кун, кеча ёки бирор ойда айтса ва ўша кун, кеча ё ойда вафот этса, гуноҳлари кечирилади».\n“Ла ҳавла ва ла қуввата илла биллаҳи” калимаси азонда “Ҳайя алас-сола, Ҳайя алал-фалаҳ” калималари айтилганида айтилади.\nИбн Умар (розияллоҳу анҳу) ривоят қилади. Пайғамбаримиз (алайҳиссалом): «Қачон муаззин “Аллоҳу акбар”, деганида, сизлардан ҳар бирингиз “Аллоҳу акбар”, десин.\nСўнг: “Ашҳаду алла илаҳа иллаллоҳ”, деганида “Ашҳаду алла илаҳа иллаллоҳ”, десин.\nСўнг: “Ашҳаду анна Муҳаммадар расулуллоҳ”, деганида, “Ашҳаду анна Муҳаммадар расулуллоҳ”, десин.\nСўнг: “Ҳайя алас-сола”, деганида “Ла ҳавла ва ла қуввата илла биллаҳи”, десин.\nСўнг: “Ҳайя алал-фалаҳ”, деганида “Ла ҳавла ва ла қуввата илла биллаҳи”, десин.\nСўнг: “Аллоҳу акбар, Аллоҳу акбар”, деганида “Аллоҳу акбар, Аллоҳу акбар”, десин.\nСўнг: “Ла илаҳа иллаллоҳ”, деганида “Ла илаҳа иллаллоҳ”, деб муаззин ортидан қайтарса, жаннатга киради», деганлар (Имом Муслим ва Абу Довуд).\nТўрт мазҳаб уламолари азонда “Ҳайя Алас-сола, Ҳайя алал-фалаҳ” калималари айтилганида “Ла ҳавла ва ла қуввата илла биллаҳи” дейиш мустаҳаблигини таъкидлаган.\n“Ла ҳавла ва ла қуввата илла биллаҳи” дард ва бало-офатлардан халос бўлиш калимасидир.\nИмом Табароний ва Ҳоким Абу Ҳурайра (розияллоҳу анҳу)дан ривоят қилади. Пайғамбаримиз (соллаллоҳу алайҳи ва саллам): «Ким “Ла ҳавла ва ла қуввата илла биллаҳи”ни айтса, тўқсон тўққиз дардга даво бўлур. Энг енгили ғамдир», деганлар.\nҚийин ҳолга тушганида, бемор бўлганида, бирор нарсадан ажабланиб, кўз тегишидан қўрққанида, бир нарсадан хавотирланганида, уйидан чиқаётганида, кечаси уйғониб кетганида, ҳар намоздан кейин бу дуони айтиш мустаҳабдир. “Ла ҳавла ва ла қуввата илла биллаҳи” тўқсон тўққиз дардга даводир. У қалбга тушган ғам, андуҳларни даф қилади.\n“Ла ҳавла ва ла қуввата илла биллаҳи” бандага берилган неъматни ҳимоя қилиш ҳамда ундаги яхшилик ва фазл давомийлиги боисидир.\nИмом Табароний Уқба ибн Омир (розияллоҳу анҳу)дан ривоят қилади. Пайғамбаримиз (соллаллоҳу алайҳи ва саллам): «Кимга Аллоҳ неъмат берса-ю, у бу неъматнинг ўзида давомийлигини истаса, “Ла ҳавла ва ла қуввата илла биллаҳи”ни кўп айтсин», деганлар.\nРасулуллоҳ (соллаллоҳу алайҳи ва саллам) саҳобалари “Ла ҳавла ва ла қуввата илла биллаҳи” ила мушкуллар ечилишини ва бало-офат даф бўлишини ўз тажрибаларида синаб кўрган.\n“Ла ҳавла ва ла қуввата илла биллаҳи”ни кўп айтиш камбағалликни ҳам кетказади.\nИбн Абу Дунё Асад ибн Вадоъадан ривоят қилади. Пайғамбар (соллаллоҳу алайҳи ва саллам): «Ким ҳар куни юз марта “Ла ҳавла ва ла қуввата илла биллаҳи”ни айтса, унга фақирлик етмас», деганлар.\n“Ла ҳавла ва ла қуввата илла биллаҳи”ни уламоларимиз қисқа қилиб “ҳавқала” деб атаган. Яъни, “Ла ҳавла ва ла қуввата илла биллаҳи”нинг сўзларидан баъзи ҳарфларни олиб, “ҳавқала” ҳосил қилинган.\nИмом Нававий “Ла ҳавла ва ла қуввата илла биллаҳи”нинг маъноси ҳақида Имом Муслим “Саҳиҳ”ига ёзган шарҳида бундай келтиради: “Абул Ҳайсам: ҳавл – ҳаракат маъносидадир. Шунда умумий маъно – Аллоҳнинг хоҳишисиз ҳеч бир ҳаракат ҳам, қувват ҳам йўқ, деб айтган”.\nЗикрнинг инсон ҳаётида жуда катта фойдаси бор. Банда қанча кўп зикр қилса, Аллоҳ таолога шунча яқин бўлади. Зикр туфайли Аллоҳ таоло зикр қилувчига бошқа сўровчиларга берадиган неъматларидан кўра афзалини беради. Зикр учун ваъда қилинган неъмат ва фазллар бошқа амалларга ваъда қилинмаган. Қалбда бир қоралик бўлса, уни Аллоҳ таолонинг зикридан бошқа нарса кетказа олмайди. Жаннат ҳовлилари зикр ила бино қилинади ва қачон зокир зикр қилишдан тўхтаса, фаришталар ҳам ҳовлини барпо қилишдан тўхтайди. Аллоҳ таолони кўп зикр қилувчи банда мунофиқликдан омонда бўлади.\nАмаллар ичида зикрнинг ўзига хос лаззати бор. Шунинг учун ҳам зикр мажлислари “жаннат боғлари” деб номланади. Йўлда, ўтирганида ва ётганида зикрни бардавом қилиш банданинг қиёмат кунидаги гувоҳлари кўпайишига сабаб бўлади. Банда кенгчилик вақтида Аллоҳ таолони кўп зикр қилса, Аллоҳ таоло унга торчилик вақтида енгиллик беради.\nДунё яратилганидан буён ҳақ билан ноҳақлик ўртасида мужодала бор. Инсонлар ҳақни ноҳақликдан ажратиб олишлари учун Аллоҳ таоло пайғамбарларни юборган.\nРасулуллоҳ (соллаллоҳу алайҳи ва саллам): “Аллоҳ таоло мендан аввал юборган ҳар бир пайғамбарнинг фидойи ёрдамчилари ва саҳобалари бўлган. Улар ўз пайғамбарларининг суннатини ушлаб, айтганига юрган. Улар кетидан кейинги авлод келади. Улар ўзлари қилмайдиган ишларни гапиради. Буюрилмаган ишларни қилишади. Ким уларга қарши қўли билан курашса, у мўминдир! Ким уларга қарши тили билан курашса, у мўминдир! Ким уларга қарши дили билан курашса, у мўминдир! Бундан кейин хардал уруғичалик ҳам имон йўқ!” дея, (Имом Муслим ривояти) аввалги ҳақ фидойилари ҳамда кейинги умматларнинг ҳолатларини баён қилганлар.\nҲар бир мусулмон яхши-ёмонни фарқлаши ва ёмонликдан сақланиши, унинг олдини олиши вожибдир. Қалбида яхшини яхши, ёмонни ёмон деб билмаган кимсадан яхшилик кутилмайди. Киши имкон қадар ноҳақликнинг олдини олиши, уни ўзгартириши лозим. Ҳақиқий мўминлар қурблари етганича қўл, тил ва дил билан ноҳақликка қарши курашади.\nМусулмон киши ўзи тоқат қила оладиган моддий-маънавий зарар-азиятлардан, одамларнинг маломат қилишлари, яккалаб қўйишлари ва масхараларидан чўчимай, қаршисидаги банданинг обрў-эътибори, мансаби ёки бойлигидан саросимага тушмай, ҳикмат билан муносиб сўзларни топиб, ўрни келганида ҳақ сўзни айтиши керак.\nАбу Саид Худрий (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам) хутбаларида бундай дедилар: “Ёдда тутинглар! Одамларнинг ҳайбати ҳақни билган кишини ҳақни айтишдан тўсмасин!”»\nБу ҳадис ровийси Абу Саид (розияллоҳу анҳу) йиғлаб: “Биз қанча нарсаларни кўриб, гапиришга ботинолмадик!” деган экан.\nАллоҳ таоло тақдир этиб қўйган фойда ёхуд зиёндан ўзга ҳеч нарса содир бўлмаслигини ва киши бошига тушадиган ҳар бир иш аввалдан белгилаб қўйилганини ҳаммамиз билишимиз, бировларнинг маломатидан чўчиб ўтирмай, ҳақни сўзлашимиз лозим. Мўмин ўлимдан қўрқиб ёки узоқроқ яшашдан умидвор бўлиб, орқага чекинишни эмас, аксинча, шижоат ва баҳодирлик мақомида мустаҳкам туришни ўйлаши керак. У ўзи тиловат қиладиган мана бу оятга чин дилдан имон келтирганини исбот қилиши зарур:\n﴿قُل لَّن يُصِيبَنَآ إِلَّا مَا كَتَبَ ٱللَّهُ لَنَا هُوَ مَوۡلَىٰنَاۚ وَعَلَى ٱللَّهِ فَلۡيَتَوَكَّلِ ٱلۡمُؤۡمِنُونَ٥١﴾\n«Айтинг: “Бизга Аллоҳнинг ёзиб қўйганидан ўзга нарса етмайди. У Хожамиздир. Мўминлар Аллоҳга таваккул этсинлар!”» (Тавба, 51)\nИмом Аҳмад “Муснад”ида қуйидаги ривоятни келтиради: “Ҳақнинг айтилиши ёки улкан нарсанинг зикр этилиши билан ажал яқинлашиб ҳам қолмайди, ризқ узоқлашиб ҳам кетмайди!”\nБу дунёда инсон ҳақ сўзни ўз ўрнида айтмай, бошқаларнинг маломатидан сақланиб қолиши мумкин. Лекин охиратда Аллоҳ таолонинг маломатидан қутулолмайди.\nБир куни Расулуллоҳ (соллаллоҳу алайҳи ва саллам) саҳобаларга:\n– Ҳеч ким ўзини камситмасин! – дедилар.\n– Ё Расулуллоҳ, қандай қилиб биз ўзимизни камситишимиз мумкин? – дейишди саҳобалар.\n– Сизлардан бирингиз Аллоҳнинг кўрсатмаларини бажаришда ноҳақликни кўриб, уни ўзгартириш учун гапирмаса, Аллоҳ таоло ундан: “Фалон-фалон ўринда сени гапиришдан нима тўсди?” деб сўрайди. “Одамлардан қўрқдим”, дейди у. Аллоҳ таоло унга маломат қилиб: “Сен Мендан қўрқишинг керак эди!” дейди.\nУламолар ушбу ҳадисни қуйидагича шарҳлайди: “Бу ерда қуруқ қўрқув-ваҳима назарда тутилган. Чунки мусулмон киши инсон тоқат қила олмайдиган молиявий ёхуд маънавий зарар туфайли ёмонликни инкор қилолмаса, узрли саналади”.\nДарҳақиқат, инсон ноҳақликнинг олдини олишга қодир бўлса ҳам, айни ноҳақликдан каттароқ ёмонлик келиб чиқишидан қўрқса, “Икки зарарнинг енгилроғи танланади” деган аслий қоидага биноан, зиммасидан вожиб соқит бўлади. Лекин бунинг ортидан келадиган ёмонлик киши наздида аниқ бўлиши шарт. Арзимас гап-сўзлар ёки турли ваҳима-васвасалар вожибни тарк қилишга сабаб бўлолмайди. Ўз назарида деярли аниқ бўлган улкан зараргина шаръий узр ўрнига ўтади. Бу ҳолатда ўзи ёки молига нисбатан унинг бардоши етмайдиган даражада зарар тегишидан хавф бўлгани учун ожиз саналади. Лекин инсон тили билан айта олмаган ҳақиқатни дили билан тасдиқлаб, зиммасидаги масъулиятдан қутулиши керак. Яъни, ноҳақликни ҳеч бўлмаганда дилдан ёмон кўриши лозим. Ноҳақликни дилдан ёмон кўрмаслиги унинг ўша ноҳақлик тарафида эканини билдиради. Шу сабабли, ноҳақликни ҳеч бўлмаса қалбдан ёмон кўриш ҳар бир кишининг зиммасидаги фарз ҳисобланади.\nАбу Саид Худрий (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Қай бирингиз бирон ёмон ишни кўрса, уни қўли билан ўзгартирсин. Бунга кучи етмаса, тили билан ўзгартирсин. Агар бунга қодир бўлмаса, дили билан ўзгартирсин. Буниси эса имоннинг энг заифидир”, деганлар».\nБирон ноҳақликни мусулмонларнинг бир жамоаси кўрса ёхуд эшитса, уни инкор этиш уларга бирдек вожиб бўлади. Агар улардан бир киши шу ишни амалга ошириб, ҳақиқатни айтса, қолганлар устидан масъулият соқит бўлади. Аммо ушбу ноҳақликнинг олдини олиш ёки ўзгартиришга уларнинг ҳеч бири ҳеч қандай сабабсиз эътибор бермаса, барчалари бирдек гуноҳкор бўлади.\nАгар ҳақиқатлар айтилиб, ёмон ишлар олди олинмаса, ер юзида фасод-бузғунчилик авж олиб, зулм тантана қилади. Яхшилар хор, ёмонлар азиз бўлади. Фазилату эзгулик барҳам топиб, жабру разолат кенг қулоч ёяди. Оқибатда ҳамманинг устига Аллоҳ таолонинг ғазаби келади! Аллоҳ таоло бу хусусда бундай огоҳлантиради:\n﴿لُعِنَ ٱلَّذِينَ كَفَرُواْ مِنۢ بَنِيٓ إِسۡرَٰٓءِيلَ عَلَىٰ لِسَانِ دَاوُۥدَ وَعِيسَى ٱبۡنِ مَرۡيَمَۚ ذَٰلِكَ بِمَا عَصَواْ وَّكَانُواْ يَعۡتَدُونَ٧٨ كَانُواْ لَا يَتَنَاهَوۡنَ عَن مُّنكَرٖ فَعَلُوهُۚ لَبِئۡسَ مَا كَانُواْ يَفۡعَلُونَ٧٩﴾\n«Исроил авлодидан кофир бўлганлар Довуд ва Исо ибн Марям тили билан лаънатланди. Бунга итоатсизликлари ва тажовузкор бўлишлари сабаб (бўлди). (Яна улар) қилиб юрган мункар (ношаръий) ишлардан бир-бирларини қайтармас эди. Қилиб юрган ишлари нақадар ёмон!» (Моида, 78–79)\nУшбу мавзуни лўнда ва мукаммал ёритиб берадиган мана бу ажойиб масалага эътибор қаратинг. Расулуллоҳ (соллаллоҳу алайҳи ва саллам) айтадилар: “Аллоҳнинг қайтарганларидан қайтувчи ва қайтмайдиган кишилар мисоли кемага чиққан қавмга ўхшатилади. Уларнинг баъзилари кеманинг юқори қисмига, баъзилари эса пастки қисмига жойлашишган. Кеманинг пастки қисмидагилар сув ичмоқчи бўлса, юқоридагиларнинг олдидан ўтар эди. Шунда пастдагилар агар ўзимизга шу ердан тешик тешиб олсак, юқоридагиларга азият бермас эдик, дейишди... Шу вазиятда агар тепадагилар пастдагиларни кеманинг тагини тешишларига эътиборсиз бўлишса, барчалари ҳалок бўлади. Ва агар уларни бу ишдан қайтаришса, барчалари нажот топади”.\nКўплар ноҳақликка қарши турмасликларини турли баҳоналар билан оқлашга уринади. Улар ўзларича Моида сурасининг 105-оятини ҳужжат сифатида келтиришади:\n﴿يَٰٓأَيُّهَا ٱلَّذِينَ ءَامَنُواْ عَلَيۡكُمۡ أَنفُسَكُمۡۖ لَا يَضُرُّكُم مَّن ضَلَّ إِذَا ٱهۡتَدَيۡتُمۡۚ إِلَى ٱللَّهِ مَرۡجِعُكُمۡ جَمِيعٗا فَيُنَبِّئُكُم بِمَا كُنتُمۡ تَعۡمَلُونَ١٠٥﴾\n«Эй имон келтирганлар! Ўзингизга қарангиз. Модомики ҳидоят топган экансиз, адашганларнинг сизларга зарари йўқ...» (Моида, 105).\nАслида, тўғри фаҳмланса, ушбу оят ноҳақликни инкор қилишга буюраётгани аён бўлади. Ушбу оятнинг тафсири борасида Абу Бакр (розияллоҳу анҳу) бундай деган: «Эй одамлар, сизлар ушбу оятни ўқиб, уни нотўғри талқин қиласизлар. Биз Пайғамбар (соллаллоҳу алайҳи ва саллам)нинг қуйидаги сўзларини эшитганмиз: “Одамлар золимни кўриб туриб, унинг қўлидан тутмаса, Аллоҳ таоло ҳаммаларини азобга гирифтор қилишига сал қолади!”»\n“Саҳиҳи Муслим” шарҳида Имом Нававий ёзади: «Муҳаққиқ олимлар наздида, ушбу оятнинг тўғри маъноси қуйидагича: Модомики сизлар ўз устларингиздаги вазифани адо этаркансизлар, ўзгаларнинг камчиликлари сизларга зарар бермайди. Бу эса Аллоҳ таолонинг: “Ким ҳидоят йўлига юрса, бас, ўзи учун юрар. Ким (ҳидоят) йўлидан чалғиса, у ҳам ўз зиёнига чалғир. Ҳеч бир (юк) кўтарувчи (гуноҳкор шахс) ўзга жоннинг юкини (гуноҳини) кўтармас. То пайғамбар юбормагунимизча (бирор кимсани) азобловчи бўлмадик” (Исро, 15) деган сўзига мувофиқдир».\nКиши ҳақиқат қабул қилиниши ёки қилинмаслигидан қатъи назар, уни айтиши лозим. Олимлар, шунда инсон ўз зиммасидаги вожибни адо этган бўлади, дейди. Чунки ундан ҳақиқатни қабул қилдириш эмас, фақат етказиб қўйиш талаб этилган.\nҲаддан ошган қавм Аллоҳ таоло ман этган шанба кунида балиқ овларди. Золим қавм насиҳатга қулоқ солмаслигини билса-да, солиҳ инсонлар уларга насиҳат қилди. «Улардан бир гуруҳи: “Нима учун Аллоҳ ҳалок этмоқчи бўлган қавмга насиҳат қиляпсизлар?” деганида, (насиҳатгўйлар): «“Раббингизга (“Айтдик, лекин итоат қилишмади”, деб) узр айтишар ва тақво қилишар деган умидда (насиҳат қилдик)”, дедилар» (Аъроф, 164).\nУбода бин Сомит (розияллоҳу анҳу) Пайғамбаримиз (соллаллоҳу алайҳи ва саллам)га қилган байъатини қуйидагича ривоят қилади: “Биз Расулуллоҳ (соллаллоҳу алайҳи ва саллам)га қийинчилик ва енгилликда ҳам, яхши ёки ёмон ҳолимизда ҳам эшитиб, итоат этишга ва ўзимиздан у зот (соллаллоҳу алайҳи ва саллам)ни ортиқ кўришга ва бир ишнинг аҳлида очиқ куфрни кўриб, бунга Аллоҳ таолодан ҳузуримизда ҳужжат бўлмаса, улар билан талашмасликка ва қаерда бўлсак-да, ҳақни айтиб, Аллоҳ йўлида маломат қилувчининг маломатидан қўрқмасликка ваъда бердик”.\nУшбу ҳадисда ҳақиқатни айтиш барчамизнинг зиммамиздаги масъулият экани очиқ баён этилган. Бироқ ҳақиқат ҳар доим ҳам, ҳар жойда ҳам айтилмаслигини билишимиз керак. Қош қўяман деб кўз чиқариб қўйишдан эҳтиёт бўлишимиз лозим.\nҲақиқатни ҳикмат билан етказиш киши ақл-идроки ва фаросатининг юксаклигини билдиради. Айтилаётган ҳақиқатнинг даражасига қараб, у юмшоқ ёки қаттиқроқ тарзда етказилади. Яъни, қайси услуб кўзланган мақсадга тезроқ ва яхшироқ етказса, ўша йўл маъқул топилади. Аллоҳ таоло биз бандаларига ҳақиқатни ҳикмат ва чиройли насиҳат билан етказишни буюрган. Наҳл сурасининг 125-оятида бундай марҳамат қилинади:\n﴿ٱدۡعُ إِلَىٰ سَبِيلِ رَبِّكَ بِٱلۡحِكۡمَةِ وَٱلۡمَوۡعِظَةِ ٱلۡحَسَنَةِۖ وَجَٰدِلۡهُم بِٱلَّتِي هِيَ أَحۡسَنُۚ إِنَّ رَبَّكَ هُوَ أَعۡلَمُ بِمَن ضَلَّ عَن سَبِيلِهِۦ وَهُوَ أَعۡلَمُ بِٱلۡمُهۡتَدِينَ١٢٥﴾\n«(Эй Муҳаммад!) Раббингизнинг йўли (дини)га ҳикмат ва чиройли насиҳат билан даъват этинг. Улар билан энг гўзал услубда мунозара қилинг!..»\nКўзланган мақсадни аниқ ифодалайдиган, тингловчиларнинг қулоқларидан кириб бориб, қалбларига ўрнашадиган тушунарли ва чиройли сўзлардан фойдаланиб насиҳат қилиш ҳамда насиҳат қилинаётган одамнинг ижтимоий, маданий савияси ва бошқа омилларни эътиборга олиш айни ҳикматдандир. Зеро, одамлар ҳикмат ва чиройли мавъиза билан насиҳат қилувчи кишининг сўзига кўпроқ қулоқ солади.\nИнсон кўриниб турган ноҳақликнигина тузатишга масъулдир. Яъни, гумон қилинган ёмонлик хусусида жосуслик қилмайди. Жаноб Пайғамбаримиз (соллаллоҳу алайҳи ва саллам) бировларнинг яширин айбларини атай қидириб юриб, одамлар ўртасида ошкор қилишдан қайтарганлар. Балки мана шу иш билан шуғулланиб юрадиган одамларнинг ўзларини Аллоҳ таоло қиёмат кунида бутун инсонлар олдида шарманда қилишини айтганлар. Абдуллоҳ ибн Масъуд (розияллоҳу анҳу)га “Фалончининг соқолидан ароқ томчилайди!” дейишганида, “Аллоҳ таоло бизни гап ташишдан қайтарган!” деди.\nАллоҳ йўлида маломатчининг маломатидан қўрқмасдан, ҳақиқатни айтиш, албатта, қийин. Бунга инсондан бақувват имон ва юксак ирода талаб қилинади. Етадиган озгина азиятни деб, ҳақиқатни тарк қиладиган бўлсак, жамиятда кўплаб ноҳақликларнинг вужудга келишига сабаб бўлиб қолишимиз мумкин.\nБугунги кунда баъзи ёшларимизнинг диний эътиқодда бошқа оқимларга кириб қолаётгани ёки ахлоқий меъёрларда миллийлигимизга ёт бўлган маданиятларга ўзларини ураётгани, эҳтимол, мана шу сабабдандир. Уларга динимизнинг асл моҳияти ва ҳақиқатини ўз вақтида тўғри етказа олсак ҳамда миллий урф-одатларимизни намуна сифатида чиройли кўрсата олсак, кўплаб нохушликларнинг олдини олган бўламиз. Албатта, ушбу вазифани амалга оширишда диёримиз масжидларида фаолият юритаётган имомларимизнинг ўрни беқиёсдир.\nУшбу фикрларимизнинг тасдиғи сифатида муҳтарам Юртбошимизнинг имом-хатибларга билдирган юксак ишончларини яна бир бор эслаб ўтиш фойдадан холи бўлмайди. Мамлакатимиз биринчи Президенти 2010 йил 3 сентябрь куни Имом Бухорий халқаро марказига ташриф буюриб, тингловчилар билан самимий суҳбат ўтказдилар. Республикамизнинг барча вилоятларидан келган ва бу ерда малака ошираётган имом-хатиблар билан учрашиб турганларидан ғоятда мамнун эканларини билдириб, жумладан, бундай дедилар:\n“Биламиз, сиз имомлар ҳар доим халқ ичида бўлиб, буюк аждодларимизнинг бой илмий ва маънавий меросларини, муборак Ислом динимизнинг асл мазмун-моҳиятини, Қуръони каримдаги юксак ғояларни, айниқса, ақидавий масалаларни чин маънода кенг халқ оммаси онги ва қалбига тўғри ҳолда етказадиган, уларни ҳидоят йўлларига бошлайдиган масъул кишиларсиз. Бу хизматингизни халқимиз чексиз қадрлайди”.\nЮртбошимиз имомлар билан суҳбатни давом эттириб, уларнинг асосий вазифаларидан бири турли адашган, бузғунчи оқимларга қарши кураш эканини таъкидладилар: “Сизларнинг яна бир муҳим вазифангиз шуки, динни ниқоб қилиб олиб, ундан ғаразли мақсадларда фойдаланишга уринаётган ғаламис кимсалар жаҳолатига қарши маърифат билан курашишдир. Фурсатдан фойдаланиб, мустақиллигимизнинг 19 йиллиги муносабати билан сўзлаган нутқимда айтган бир фикрни яна такрор айтмоқчиман: “Бу гўзал, Аллоҳнинг назари тушган муқаддас Ватанимиз барчамизники, бинобарин, унинг ташвишлари ҳам, қувончлари ҳам барчамизники бўлиши табиий. Шу нуқтаи назардан, бу масалани халқимиз, айниқса, ёшларимиз қалбига ва онгига сингдиришда сиз имомларнинг ўрнингиз алоҳида деб ҳисоблайман ва умид қиламанки, Марказдаги ўқувларингизни муваффақиятли якунлаб, янги куч-қувват, янги билимлар билан мана шу масалаларни самарали ҳал қилишда муносиб ҳиссангизни қўшасиз...”\nДарҳақиқат, асл Ислом таълимотидан анчагина йироқлашган турли оқимлар кечани кеча, кундузни кундуз демай, кимларнингдир ноғорасига ўйнаб, юртимиз тинчлигига рахна солиб турибди. Ёшларимизни йўлдан оздириб, ҳаётдан бевақт кетишларига сабаб бўлмоқда, боз устига ота-она ва яқинларига “Ватан хоинининг отаси ёки онаси” деган иснодни “мерос” қилиб кетмоқдалар. Уларни тўғри йўлга чақириш, ҳидоятга чорлаш, залолатдан қайтаришда ҳам, аввало, ҳақгўйлик ва жасорат керак бўлади.\nЎша йиғинда Ислом Каримов барча тингловчиларни Ватанни севишга, «орқага


Тошкент шаҳар Статистика бошқармаси 07.10.2019 15:31\nРеспубликада амалга оширилаётган иқтисодий ислоҳотлар хизматлар соҳасини жадал ривожлантириш имконини бермоқда. Натижада, 2019 йил январь-август ойида хизматлар ишлаб чиқариш ҳажми 39 570,6 млрд. сўмни ташкил этиб, ўтган йилнинг мос даврига нисбатан ўсиш суръати 116,6 фоизини ташкил этди.\nБозор хизматларининг салмоқли ҳажми молиявий транспорт алоқа ва ахборотлаштириш ва таълим соҳасидаги хизматларда кузатилмоқда. Валюта сиёсатини эркинлаштириш, истиқболли инвестиция лойиҳаларини кредитлаш кўламини кенгайтириш, шунингдек, молиявий ташкилотлар томонидан инновацион хизматларни кўрсатиш бўйича амалга оширилган ислоҳотлар молиявий хизматлар ҳажмини ошишига таъсир кўрсатди. Молиявий хизматларнинг ҳажми ўтган йилнинг шу даврига нисбатан 56,0 фоиз ўсиб, 11 581,4 млрд. сўмни ташкил этди (жами хизматлардаги улуши 29,3 фоизни ташкил қилади).\n2019 йил январь-август ойида транспорт хизматлари ҳажмини ошишига таъсир қилган омилларидан бири йўловчи ва юкларни ташиш хизматларига бўлган талабнинг ошиши ҳисобланади.\nТранспорт хизматлари умумий ҳажмида энг катта улушни автомобиль транспорти орқали кўрсатилган хизматлар (58,8 фоиз) эгаллайди. Бу унинг ҳаракатчанлиги, юкларни (йўловчиларни) йўлда бошқа транспортга қўшимча юкламасдан (ўтказмасдан) “Эшикдан эшиккача” етказиб беришда қулайлиги, транспорт воситасини ҳаракатлантиришда мустақиллиги билан изоҳланади.\nШунингдек, ахборот-коммуникация технологиялари соҳасида юқори технологик хизматларнинг янада ривожланиши, хизматларнинг янги турларини кенгайтирилиши, кўрсатилаётган хизматларнинг сифатини яхшиланиши алоқа ва ахборотлаштириш хизматларининг ошишига таъсир кўрсатди. Алоқа ва ахборотлаштириш хизматларининг ўтган йилнинг шу даврига нисбатан 5,3 фоиз ўсиб, 3 577,4 млрд. сўмни ташкил этди (жами хизматлардаги улуши 9,0 фоизни ташкил қилади).


Ўзбекистон ОИТВ тарқалиши бўйича Қозоғистонни ортда қолдирди\n05 декабр 2020, Тошкент вақти: 03:48\nБМТнинг ОИТСга қарши курашуви идораси – UNAIDSнинг янги ҳисоботида Ўзбекистон Марказий Осиё мамлакатлари орасида ОИТВ энг шиддат билан тарқалаётан давлат сифатида тилга олинади.\nUNAIDSнинг янги маълумотларига кўра, умуман жаҳонда иммун танқислиги вируси (ОИТВ) тарқалиши камайган, аммо Евроосиё минтақасида ортган. Жорий йилда Евроосиёда ОИТВ юқтирган 150 минг бемор қайд этилган ва бундайлар сони минтақада бир миллион 600 минг кишига етган. Бу 2001 йилдагига қараганда 150 фоиз кўп. Беш йил аввал Евроосиё ҳудудида ОИТВга чалинганлар сони 630 минг одамни ташкил этган.\nUNAIDSнинг Евроосиё минтақаси бўйича мувофиқлаштирувчиси Бертил Линдблатнинг айтишича, ОИТВ юқтирган янги беморларнинг 90 фоизи Россия ва Украина ҳиссасига тўғри келмоқда. Шунингдек, постсовет ҳудуддаги бошқа давлатлар – Озарбойжон, Грузия, Қирғизистон, Молдова, Тожикистон ва Ўзбекистонда ҳам ОИТВга янги чалинган беморлар кўпроқ қайд этилган.\nUNAIDSнинг янги ҳисоботида Ўзбекистон ОИТВ шиддат билан тарқалаётган давлат сифатида тилга олинади.\n“Ўзбекистонда ОИТВга чалинганларнинг кўпчилиги бу вирусни яқинда юқтирган беморлардир. Масалан, 1999 йилда бу давлатда ОИТВга чалинган 28 бемор қайд этилган бўлса, 2003 йилга бориб бу рақам 1836 тага кўпайган. 2006 йилга келиб эса Ўзбекистонда ОИТВ юқтирган 2205 бемор қайд этилган”,- дейди Б.Линдблат.\nУнинг сўзларига кўра, 27 миллион нуфусга эга Ўзбекистонда ОИТВга чалинган 9 минг бемор қайд этилган. Ўзбекистон бу борада Марказий Осиёда яқин-яқингача етакчилик қилиб келган Қозоғистонни ҳам ортда қолдирган. Қозоғистонда 2006 йилда 1745 одам ОИТВ юқтирган ва мамлакатда бундай беморлар сони 8800 кишига етган.\nЎзбекистон ва Марказий Осиёнинг бошқа давлатларида ОИТВ/ОИТС, асосан, томир орқали гиёҳвандлик билан шуғулланадиган наркоманлар орасида кенг тарқалган. Яъни улар мазкур инфекцияга чалинганларнинг 70-80 фоизини ташкил этади. Бугунги кунда, асосан, Тошкент ва Тошкент вилоятида ОИТС/ОИТВ юқтирганлар энг кўп қайд этилган. Айрим ҳолларда эса ОИТС ҳақида маълумотга эга бўлмаслик, ундан ҳимояланиш усулларини билмаслик туфайли кўплар тасодифан унга дучор бўлмоқда.\nМарказий Осиёда ОИТС тарқалиши олдини олишнинг энг самарали йўли аҳолининг касаллик тўғрисидаги билимини ошириш экани айтилади.\nUNAIDS вакили Бертил Линдблат Ўзбекистонда бу борадаги вазият бироз яхшиланганини айтади.\n“Мен яқиндагина Ўзбекистонда бўлиб қайтдим. Менимча, Ўзбекистонга аҳоли огоҳлигини ошириш борасида вазият ўзгараётгандек. Ўз навбатида, ташкилотимиз ҳам бу давлатда фаолиятини жонлантирмоқда. Яқиндагина биз Марказий Осиёда ОИТС назорати бўйича дастурни амалга оширишни бошладик”,- дейди Бертил Линдблат.


Усы жылдың 27-апрель күни елимизге күшли самал ағымының кирип келиўи ақыбетинде Бухара ўәлаятының электр тәмийнатында авариялық үзилис жағдайларының жүз бериўи «Қарақалпақ аймақлық электр тармақлары кәрханасы» акционерлик жәмийети жәмәәтин бийпарқ қалдырмады.\nУсы акционерлик жәмийети Баспасөз хызметиниң мәлим еткениндей, 22 инженер-техник хызметкерден ибарат оңлаўшылар бригадасы үлкен зыян келип шыққан Қаракөл ҳәм Алат районларында электр тәмийнаты системасындағы оңлаў ҳәм тиклеў жумысларына белсене қатнасты. Қарақалпақстанлы энергетиклер 16 күн даўамында Алат районының «Янги ҳаёт» аўыл пуқаралар жыйыны аймағындағы усы атама менен аталатуғын фидерден электр энергиясын алатуғын 40 трансформатор пунктине хызмет көрсететуғын ҳаўа тармақларында оңлаў жумысларын алып барды. Олар тәрепинен 10 кВлы электр узатыў тармағында 40 тан зыят темир-бетон үстин жаңадан орнатылып, 60 тан асламы қайта тикленди. Буннан тысқары, еки жүзден көбирек сым ҳәм кабель үзилиси сапластырылып, тәмийнат системасы қайта тикленди. Төмен күшлениўши тармақлардағы үш жүзден көбирек үстинниң жаңаларына алмастырылыўы ҳәм қайтадан тиклениўи, сондай-ақ, бес жүзден зыят орындағы сым үзилислериниң оңланыўы нәтийжесинде 3,5 мыңнан зыят халық электр тәмийнаты системасына қайта жалғанды.\nЕл басына ис түскен пайытлары оңлаў жумысларына белсене қатнасқан қәнигелеримизге Алат районы ҳәкимлигиниң «Алғыснамасы» тапсырылды. Бар имканиятлардан пайдаланған ҳалда тәбийғый апат келтирип шығарған аварияны сапластырыўға қатнасқан республикамыздың энергетиклерин район халқы үлкен миннетдаршылық пенен узатып салды.


Европа давлатларида боланинг жинсини ўзгартириш урфга кирмоқда… (ВИДЕО) - 11 Октября 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nGarthdraps, SashkaRSole, miroVah, MusicTof\nГлавная » 2019 » Октябрь » 11 » Европа давлатларида боланинг жинсини ўзгартириш урфга кирмоқда… (ВИДЕО)\nЕвропа давлатларида боланинг жинсини ўзгартириш урфга кирмоқда… (ВИДЕО)\nҲа, Европа давлатларида яшовчилар қайси жинсни танлашни фарзандларининг ўзига қўйиб бермоқда. Кимдир ўғилни қизга, бошқа биров қизни ўғилга айлантирмоқда. Бу амалнинг гуноҳ экани ҳақида биронта ҳам европалик ўйлаб кўраётгани йўқ. Оллоҳдан қўрқишни-ку, гапирмаса ҳам бўлади.\nМасалан, видеороликлардан бирида шу ҳолат фахр сифатида тасвирланган, Унда америкалик аёл ўғилчасига қиз болага айланиш йўлидаги илк гормонал таблеткаларни тутқазмоқда. Ўғилча эса қувончдан йиғламоқда. Айтмоқдаки, бир умр қиз болага айланиб қолишни орзу қилган экан…\nМана сизга ғарб, Америка. Мана шу амал орқали ҳам ғарбда иймонсизлар ҳануз кўпчиликни ташкил этишига шубҳа қолмайди.\nЭнди жарроҳ Шерман Лейснинг сўзларига эътибор қаратинг.\n— Европада ҳозир жинсини ўзгартиришга йўналтирилган жарроҳлик амалиёти 16 ёшдан бошланмоқда. Америкада эса 8 ёшда боланинг жинсини ўзгартиришга қаратилган гормонал терапияни бошлашга изн берилган. Швеция, Англия ва Данияда бола 15 ёшдан гормонал терапия олиш ҳуқуқига эга. Бу давлатларда психиатр хулосаси ҳам талаб қилинмайди. Биргина аризанинг ўзи етарли бўлади. Бир сўз билан айтганда, ғарбликлар қайси жинсда бўлишни хоҳласа, ўшанга айланиши муаммо бўлмай қолди. Бунга машҳур артистлар ҳам туртки бўлмоқда. Масалан, Анжелина Жоли ва Брэд Питт қиз фарзандли бўлишган. Унга Шайло деб исм қўйишганди. Аммо қизалоқ ўғил болага айланишни орзуларкан. Орзуси ушалди. Актриса Меган Фокснинг ўғли аёлга айланиш истагида экан. Кўчага ҳам аёллар кийимида чиқаркан.\nБу-ку ғарб! Ўзимизда-чи? Қозоғистонда ҳам фуқароларга жинсини ўзгартиришга расман рухсат берилган экан. Фақат бу давлатда ҳужжатбозлик кўп вақт талаб қилади. Психиатр кўригидан ўтиш, нега худо берган жинс билан яшашни истамасликни тегишли жойларда тегишли одамларга уқтириш зарур бўларкан.\nИшқилиб охири бахайр бўлсин!\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 23 | Добавил: www.horazm.net | Рейтинг: 0.0/0\n> Aziza Nizamova - Счастье> Benom - Yuragim / Беном - Юрагим> Farrux Hamrayev - Otamni kasal demang> Manzura - Sag'inadi juregim> Aziza Nizamova - Life> Aziza Nizamova - Босая> Mavluda Asalxo'jayeva - Daryo bo'yida / Мавлуда Асалхужаева - Дарё буйида> Hulkar Abdullayeva - Jarqi kavish / Хулкар Абдуллаева - Жарки кавиш> Lola - Sevgingni menga ayt (Prikol) / Лола - Севгингни менга айт (прикол)> Manzura - Sababe chi bud\nҚон гуруҳининг жинсий ҳаётга даҳли борми?\nHomiladorlik davrida shamollash\nИНСЕМИНАЦИЯ – сунъий уруғлантиришдан табиий ҳомиладорликкача\nДепрессия дунёдаги энг хавфли касаллик сифатида тан олинди


2019 йил 1 июндан қонунчиликда нималар ўзгаради?\n31 Мая 2019 721\nЭлектротехника саноати ташкилотларига:\n-рангли металл парчалари ва чиқиндиларини қайта ишлаган ҳолда ишлаб чиқаришда фойдаланишга рухсат берилди;\n-рангли металл парчалари ва чиқиндиларини топшириш прогноз кўрсаткичлари белгиланмайди.\nДавлат хизматлари марказларида фуқаролар доимий (вақтинча) рўйхатдан ўтган жойидан ва юридик шахслар почта манзилидан (жойлашган еридан) қатъий назар давлат хизматларини экстерриториал тамойил бўйича олиши мумкин.\n-ижро иши юритишни қўзғатиш ижро ҳужжати келиб тушган вақтдан бошлаб бир иш куни ичида ижро иши қўзғатилади (бундан аввал 3 кун ичида қўзғатилган);\n-ижро ҳаракатлари кўпи билан икки марта кечиктирилиши мумкин;\n-ижро ишида тайинланган мутахассис ижрочининг қарори билан танишган кундан бошлаб ўн беш иш куни ичида ёзма хулоса тақдим этишга мажбур.\nФуқаролар йиғинлари ходимлари билан меҳнат шартномаларини тузиш ва бекор қилиш фуқароларнинг ўзини ўзи бошқариш органлари фаолиятини мувофиқлаштириш бўйича туман (шаҳар) кенгашлари раисларининг биринчи ўринбосарлари томонидан амалга оширилади.\n“Навоий” ЭИЗ қатнашчилари ва уларнинг оила аъзоларига республикадан чиқмасдан узайтириш имконияти билан, 3 йил амал қиладиган “инвестиция визаси” берилади.\nЯгона тариф сеткаси бўйича меҳнатга ҳақ тўлашнинг тасдиқланган разрядларига кўра Республика Маънавият ва маърифат маркази, унинг ҳудудий бўлим ва бўлинмалари ходимлари лавозим маошини аниқлашда тариф коэффициентлари 1,7 баравар кўпайтирилган миқдорда қўлланилади.\nҚимматбаҳо металларни сотиб олиш учун берилган банк кредитлари фоиз харажатларининг қайта молиялаштириш ставкасидан ошадиган, бироқ кредитлар бўйича 5 фоизлик пунктдан ортиқ бўлмаган қисмида қоплаш учун Тадбиркорлик фаолиятини ривожлантиришни қўллаб-қувватлаш давлат жамғармаси томонидан компенсация қилиш орқали заргарлик маҳсулотлари ишлаб чиқарувчилар қўллаб-қувватланади.\n23 Авг 2019 1608\n23 Авг 2019 1467


Трампни кимлар президент қилди? “Бечоралар”ми? – Mazmun.Uz\nТрампни кимлар президент қилди? “Бечоралар”ми?\n“Бечоралар” исёни – The Revolt of “Deplorables”. АҚШ сингари буюк ва қудратли Империянинг “белини синдиришмоқда”.\nБу ҳақда муаллиф Зафар Омон ўзининг фейсбукдаги саҳифасида фикр юритади. Д.Трампнинг сайловда ғолиб чиқиши мавжуд бошқарув ва тизимдан норози бўлган ва ҳақиқий ўзгаришларни истаётган юз миллионлаб инсонларнинг тинч сиёсий исёнидир, улар жорий тизимга аччиқ қилиб, Трампга овоз беришди.\nАслида эса АҚШда сўнги йилларда юзага келган сиёсий-ижтимоий ҳолат ва иқтисодий ўсиш кўрсаткичларнинг нисбатан турғунлиги ва салбий тенденциялар жамиятнинг Обама ҳукумати ва Демократик партиядан норозилик даражаси кучайтирди. Шу ўринда икки мисол:\n1. АҚШда ҳукумат расмий ишсизликни 4,9 (16 миллион киши) фоиз деб кўрсатади (06/2016). Реалликда эса салкам 94 миллион киши ишсиз, меҳнат бозорида қатнашмаяпти, чунки уларда доимий иш топиш умиди узилган. Умумий аҳолининг меҳнат бозорида қатнашиши (Labor force participation rate) 62,8 фоиздир. Бу сўнги салкам 38-40 йилдаги энг салбий кўрсаткичдир (АҚШ Меҳнат вазирлиги, http://data.bls.gov, 10/2016, 1-иловага қаранг). Бу рақамга расмий ишсизлик рўйхатидагиларни ҳам қўшсак, ишсизлар сони салкам 110 миллион кишини, ёки 324 миллионлик АҚШ аҳолисининг салкам 33. 95 фозини ташкил қилади.\n2. Салкам 43 миллиондан ортиқ одам кун кечириш учун овқат купонлари-карточкалари олишга мажбур (АҚШ қишлоқ хўжалиги вазирлиги, www.fns.usda.gov, 07/2016, 2-иловага қаранг) . Мисли кўрилмаган молиявий экспансия сиёсати (расмий $3.7 триллионлик QЕ – миқдорий юмшатиш молиявий ёрдам дастурлари) ва салкам нолга тенг бўлган фоиз ставклари ҳам оддий инсонлар, кичик, ўрта бизнес ва тадбиркорларга, жамият ва иқтисоднинг реал ўсиш секторларига етиб бормади, туб ижобий бурилишга олиб келмади.\nТабиийки оддий инсонлар бу салбий ўзгаришларни кундалик ҳаётларида аниқ ва оғриқли ҳис этдилар. Трамп ва унинг тарафдорлари бу вазиятни илғаб, сайлов тарғиботида самарали фойдаланди. Буни фақат Обама ҳукумати, Х.Клинтон жамоаси ва унинг тарафдорлари эътиборсиз қолдирди ёки кўришни истамади. Х.Клинтон жамиятдаги норози қатламни оддийгина “бечоралар” (deplorables), деб аташдан нарига ўтмади ва сайловда мағлубиятга учради.\nАйтиш жоизки, Демократик партия вакиллари орасида Берние Сандерсга ўхшаган халқнинг ҳақиқий аҳволини англаб етган ва Трампни мағлуб қилишга катта имконияти бўлган номзодлар ҳам бор эди, лекин мазкур партия вакиллари унга йўл беришмади. Шуни ҳам таъкидлаш керак, Трамп ғалабаси АҚШнинг ташқи ва ички сиёсий-ижтимоий ва иқтисодий сиёсатида фундаментал ўзгаришлар ясай олмайди (етакчи икки партиянинг қайси кучларга хизмат қилиши маълум), тизим ўзгармай қолади.\nВперед Суннатли туғилган болага “Суннатуллоҳ” деб исм қўйиш нотўғрими? (динимиз бунга нима дейди?)\nНазад Месси Америка президентлиги учун номзодини қўйганмиди?! Унга овоз беришди


Дебатлар мустақил қарор қабул қилишга ёрдам беради | Qalampir.uz\nДебатлар мустақил қарор қабул қилишга ёрдам беради\nБизнес\t22 Октябрь 2021 16:30 2602\nЖорий йилнинг 19 октябрь куни 5 та сиёсий партиядан кўрсатилган номзодларнинг вакиллари ўртасида теледебат ўтказилди. Таъкидлаш жоизки, президентликка номзодларннинг вакиллари ўртасидаги теледебат Ўзбекистондаги президентлик сайловларида биринчи маротаба қўлланилган янгича ташвиқот бўлди.\nПрезидентликка номзодлар вакиллари дебатининг бошқа сайловолди ташвиқоти турларига нисбатан қуйидаги ижобий жиҳатларини ажратиб кўрсатиш мумкин.\nБиринчидан, теледебатлар орқали республикадаги барча сайловчиларни қамраб олиш имкони мавжуд. Сайловчилар газета ёки Интернет сайтлари орқали номзодларнинг сайловолди дастурлари билан танишиб чиқиш имконига эгалар. Бироқ, барча сайловчилар ҳам кундалик ҳаётда босма ёки Интернет нашрларини кузатиб бормасликлари мумкин. Теледебатларнинг айни бир вақтда бир қанча телерадиоканалларда берилгани кўплаб фуқароларимиз учун сайловолди дастурининг мазмун-моҳияти билан танишиш имкониятини яратиб берди.\nИккинчидан, одатда теледебатлардан бошқа шаклдаги сайловолди ташвиқотларида номзодларнинг сайловолди дастурлари турли вақтда ҳар хил кўрсатув ва нашрларда тарқоқ ҳолда таништириб борилар эди. Теледебатда эса барча номзодларнинг вакиллари бир жойга тўпланди. Халқни бир вақтда президентликка кўрсатилган номзодларнинг сайловолди дастурлари билан таништирди.\nУчинчидан, теледебат уч қисмдан иборат тарзда ташкил этилди. Биринчи қисм номзодлар вакиллари президентликка номзодларнинг сайловолди дастурларида кўрсатилган мамлакатнинг ижтимоий ва иқтисодий ҳаётига ўзгаришлар олиб келадиган ташаббусларнинг мазмун-моҳиятини ёритиб беришга қаратилган чиқишларга, иккинчи қисм фуқароларни ўйлантираётган саволларга жавоб беришга, учинчи қисм номзодларнинг вакиллари томонидан сайловчиларга мурожаат қилишга бағишланди. Шуни таъкидлаш жоизки, теледебат томошабинлари бўлган сайловчилар ажратилган вақт давомида юқоридаги қисмларни кузатиш, номзодларнинг сайловолди дастурларини солиштириш ва бунинг асносида уларга холис баҳо бериш имконига эга бўлдилар.\nТўртинчидан, инсон психологиясига эътибор берилса, инсонлар маълумотни эслаб қолишлари учун турли усулларни қўллайди. Баъзилар маълумотни ўқиб эслаб қолсалар, бошқалар уларни тингаб ёки ҳодисаларни кузатиб эслаб қолади. Амалда кўп одамлар бирон нарсани тингласалар ёки кузатсалар яхшироқ эслаб қолар экан. Теледебатда номзодларнинг вакиллари жамиятнинг иқтисодий ва ижтимоий ҳаётини ўзгартиришга олиб келадиган энг муҳим ташаббусларини оммага сўзлаб бердилар. Бу маълумотлар сайлов участкаларида осиб қўйилса-да, сайловчилар сайлов куни овоз беришдан аввал уларнинг барчасини ўқиб чиқмасликлари мумкин. Теледебатни кўрган кўплаб сайловчилар эса президентликка кўрсатилган номзодларнинг сайловолди дастурларини тинглаш орқали тушуниб олиш ва эслаб қолиш имконига эга бўлдилар.\nЎзбекистон экологик партиясидан кўрсатилган номзоднинг дастурида мамлакатда долзарб аҳамиятга эга бўлган экологик муаммоларни ҳал этишга хизмат қиладиган “яшил иқтисодиётни” барпо этиш, Ўзбекистон халқ демократик партиясидан кўрсатилган номзоднинг дастурида эса эҳтиёжманд шахсларга нисбатан ижтимоий ҳимояни кучайтиришга қаратилган ташаббуслар илгари сурилди. Бундай ташаббусларни бошқа партияларнинг номзодлари сайловолди дастурларида, хусусан, Ўзбекистон либерал-демократик партиясидан кўрсатилган номзоднинг сайловолди дастурида ҳам кузатиш мумкин. Бунда аҳолининг қийнаётган муаммоларни ҳал этишга оқилона ёндашилган. Номзоднинг вакили томонидан мамлакатда камбағалликни қисқартириш, аҳолига жон бошига тўғри келадиган даромадни ошириб бориш, ўзбекистонлик меҳнат мигрантлари билан боғлиқ барча саволларга асослантирилган жавоблар берилди.\nСайловолди ташвиқотининг асосий мақсади сайловчиларни номзодни ёки сиёсий партияни ёқлаб овоз беришга ундашдир. Ўтказилган теледебат нафақат президентликка қўйилган номзодларнинг сайловолди дастурлари, балки шу билан бирга уларни номзод қилиб кўрсатган сиёсий партияларнинг фаолият йўналиши билан боғлиқ чиқиш бўлди десак хато бўлмайди. Сабаби, сиёсий партиялардан кўрсатилган номзодларнинг сайловолди дастурлари сиёсий партияларнинг умумий дастуридан келиб чиқади.\nҚайд этиш жоизки, теледебат мамлакатимиз сиёсий ҳаётига янгича руҳ олиб кирди. Сиёсий жиҳатдан эркин фикрлаш, ўзининг позициясини ҳимоя қилишга қаратилган воситага айланди. Сиёсий партиялар ўртасида соғлом сиёсий рақобат майдони ҳосил бўлишига замин яратди. Бу, айниқса, теледебатнинг савол-жавоб қисмида яққол намоён бўлди. Президентликка номзодларнинг вакиллари халқни ўйлантираётган масалалар билан боғлиқ саволларга жавоб бердилар. Масалан, нарх-наволарнинг барқарор ҳолатда бўлишини таъминлаш, давлатнинг ташқи қарз олиши, меҳнат миграцияси масалалалари сингари жамиятнинг иқтисодий ва ижтимоий ҳаётига таъсир кўрсатувчи бир қанча саволлар бўйича фикр алмашилди.\nСавол-жавоблар қисмининг яна бир аҳамияти шундаки, унда номзодларнинг вакиллари сайловолди дастурларга нисбатан танқидий фикрлар билдириш имконига эга бўлди.\nХулоса қилиб айтиш мумкинки, Президент сайловларидаги теледебат сайловчиларга барча номзодларнинг сайловолди дастурларида ижтимоий ва иқтисодий ҳаётда муҳим ўзгаришларга олиб келадиган ташаббусларнинг мазмуни билан танишиш, уларга холис баҳо бериш имконини яратди. Теледебат орқали сайловчилар ижтимоий ва иқтисодий соҳаларнинг энг муҳим муаммолари билан боғлиқ саволларга жавоб олдилар. Теледебат фуқароларга келажак тақдири билан боғлиқ бўлган сиёсий жараён ‒ Ўзбекистон Республикаси Президенти сайловида овоз бериш учун номзодлар орасидан муносиб деб билган номзодни танлаб олиш юзасидан мустақил қарор қабул қилишга ёрдам беради.\nЮридик фанлар номзоди, профессор Шаҳзод Сайдуллаев\n18 Январь 15:46 84662\n19 Январь 14:56 68949\n18 Январь 22:59 64219\n18 Январь 17:47 49771\n17 Январь 20:39 40131


Туяқуш боқиш оила учун даромадли » Chiroqchi tuman hokimligi rasmiy web sayti\nchiroqchi.uz » Uz » Туяқуш боқиш оила учун даромадли\nПаррандачиликда туяқуш боқиш янги йўналишлардан бири бўлиб, бугун мамлакатимизнинг барча ҳудудларида ривожланиб бормоқда. Чироқчи тумани Хумо маҳалла фуқаролар йиғини "Эргашов Руслан" маъулияти чекланган жамиятида ҳам маҳаллий шароитда туяқуш боқиш борасида яхши тажриба шаклланган.\nТуман ҳокими қарори билан озуқа базасини яратиш учун ер ажратилди. Шу тариқа ушбу экин майдонларида беда, маккажўхори етиштирилмоқда. Эътибор ва рағбатдан мамнун тадбиркор тухумдан жўжа очириш, туяқушни тўлиқ маҳаллий шароитга мослаштириш, инкубаторий ва лаборатория фаолиятини замонавий мезонлар асосида ривожлантириш, хомашёни қайта ишлаш сингари фаолият турларини кенгайтириб бормоқда.\n– Айни пайтда республикамизнинг барча ҳудудларида туяқуш боқишга қизиқиш тобора ортиб бормоқда, – дейди жамият таъсисчиси Руслан Эргашов. – Туманимизда Қора Африка страуслари боқилмоқда, парранданинг бу тури 50 йил яшайди ва камида 30-35 йил тухум беради. – Бир ойда битта туяқуш 10-15 та тухум қўяди. Лаборатория шароитида барча тухумларини очириш мумкин. Инкубаторий шароитида 40, туяқуш ўзи босиб ётганида 60 кунда жўжа тухумни ёриб чиқади. Атиги икки ҳафтада маҳаллий шароитга мослашади. Туяқуш боқишни йўлга қўйиш оилалар учун ҳам қулай, ҳам даромадли бизнеслардан биридир.\nТуман прокурори ўринбосари Малик Ортиқов ва Маҳаллий Кенгаш депутати Фарход Жумановлар тадбиркор Руслан Эргашовнинг амалга ошираётган ишлари билан яқиндан танишишди. Тадбиркорнинг келгусидаги режалари билан қизиқди.


Анголада ислом дини ман қилиниб, масжидлар ёпилди\n12:18 / 03.09.2015\nАнгола ҳукумати икки йиллик муҳокамадан сўнг исломга эътиқод қилишни бутунлай тақиқлаб қўйишди.\n“Бу мамлакатимизга ислом таъсирига чек қўяди”, - деди мамлакат президенти Жозе Эдуарду душ Сантуш Conservative Post нашрига берган интервьюсида.\nМаданият вазири Роза Крус э Сильванинг айтишича, исломни расмийлаштириш жараёни адлия вазирлиги томонидан маъқулланмади, шу боис масжидлар кейинги мурожаатга қадар ёпиб қўйилади.\nСилванинг таъкидлашича, бундай тақиқ зарур эди, негаки ислом “Ангола одатлари ва маданиятига зид келади”.\nАнголанинг 16 млн аҳолиси орасида фақат 90 минг киши ислом динига эътиқод қилади. Улардан аксарияти Ғарбий Африка муҳожирлари ва ливанлик қочқинлар оилаларидир. Аҳолининг асосий қисми христиан динига эътиқод қилади.\nАнгола конституцияси диний эркинликни кафолатласа-да, диний жамоалар ўз мақомини адлия вазирлигидан расмийлаштириши талаб этилади. Аммо тарафдорлари 100 минг кишидан ошмайдиган динларга расмий мақом берилмайди.


Пойтахтлик тадбиркорлар ер олишда қийналяпти. OʻzLiDeP ишчи гуруҳи ўрганишда давом этади | O'zLiDeP\nБундан бир ой аввал Президентимиз парламентга Мурожаатномасида Халқ қабулхоналари фаолиятида мутлақо янги тизимга – сифат жиҳатидан янада юксак босқичга ўтилиши ҳақида маълум қилган эди. Мана, орадан ҳеч қанча вақт ўтмасдан давлатимиз раҳбари Мурожаатномада белгиланган вазифалар ижросини таъминлашга қаратилган “Аҳоли муаммолари билан ишлаш тизимини янада такомиллаштириш чора-тадбирлари тўғрисида”ги фармонни имзолади.\nЭътиборли жиҳати, мазкур Фармонга мувофиқ, жорий йил февраль ойидан Халқ қабулхоналарининг аҳоли мурожаатлари билан ишлаш бўйича амалдаги тизими билан бир қаторда Халқ қабулхоналарининг муаммоларни уйма-уй юриш орқали аниқлаш ва ҳал қилишини, давлат органларининг аҳоли билан бевосита ишлашини назарда тутувчи янги тизим жорий қилинди.\nАлбатта ўтган давр мобайнида Президент виртуал қабулхонаси ва Халқ қабулхоналари ёрдамида кўп сонли фуқароларимиз ўзини қийнаб келаётган муаммоларга ечим, ўйлантираётган саволларига жавоб топди, мушкулини осон, оғири енгил бўлди. Асосийси, давлат органлари билан аҳоли ўртасида очиқ мулоқотни йўлга қўйиш, долзарб муаммоларни аниқлаш, уларни бартараф этишда амалда ўзини тўла оқлади. Аммо бугун замон ўзгаряпти, одамларнинг дунёқарашлари ўзгармоқда. Демак, биз ҳам замон билан ҳамқадам бўлишимиз, аҳоли дарду ташвишлари билан яшашимиз зарур.\nТадбиркорлар муаммоси қачон ҳал этилади?\nШу мақсадда OʻzLiDeP Сиёсий Кенгаши Ижроия қўмитаси масъул ходимлари ва партиянинг парламентдаги фракцияси аъзоларидан иборат ишчи гуруҳ Мурожаатномада илгари сурилган ғоялар ҳамда мазкур фармоннинг ижросини таъминлаш учун барча ҳудудларда бўлгани каби пойтахтимиздаги тадбиркорлар ва ишбилармонлар фаолияти билан ҳам яқиндан танишмоқда, аҳоли муаммоларини ўрганишяпти.\nПартия фаолларининг дастлабки манзили Бектемир тумани бўлди. Ўрганишлар давомида жойларда бўлгани каби мазкур ҳудудда ҳам қатор муаммолар борлиги маълум бўлди. Шулардан бири инвесторларга ер ажратиш масаласидир.\nМаълум бўлишича, 2018 йил 15 сентябрь куни Тошкент шаҳар ҳокимлиги ҳузурида ташкил этилган инвесторлар учун “Очиқ эшиклар” кунида “Regent Corp” МЧЖ раҳбари Илёсхон Азизов 2,4 млн. долларлик лойиҳа билан иштирок этиб, тендирда ютиб чиққан.\nТаъкидланишича, И.Азизов инвестиция киритиш орқали савдо маиший бизнес мажмуаси ва кўп қаватли автомашина тураргоҳини қуришни режалаштирган. Ҳаттоки бу масала 2018 йил 21 декабръ куни бўлиб ўтган халқ депутатлари Тошкент шаҳар Кенгаши сессияси баённомасига ҳам киритилган. Бироқ баъзи сабабларга кўра, тадбиркорга ер ажратиш юзасидан қарор чиқарилмаган.\nБектемир туманида жойлашган “Inter Sok” МЧЖ кўп йиллардан буён фаолият кўрсатади. Ҳозирда корхонада 300 нафардан ортиқ ишчи-ходим меҳнат қиляпти. Лекин МЧЖ раҳбари яна 5 гектар ер майдони олиб, фаолиятини кенгайтирмоқчи. Шу масалада тадбиркор Бектемир туман ҳокимлигига мурожаат қилган, аммо натижа бўлмаган.\nҲар иккала масала ҳам Олий Мажлис Қонунчилик палатаси депутатлари томонидан атрофлича ўрганилди ва ижроси юзасидан Тошкент шаҳар ҳокимлигига депутатлик сўрови чиқаришга келишиб олинди.\nЯккасарой туманидаги кичик саноат зонаси “Baby Toys Garden” МЧЖда ёш болалар учун турли ўйинчоқлар ишлаб чиқарилади. Эътиборлиси, корхонада ишлаб чиқарилаётган маҳсулотларга ички бозорда талаб юқори. Аммо МЧЖ раҳбари фаолиятини янада кенгайтириб, қўшимча иш ўринлари яратмоқчи. Тадбиркор шу масалада бир неча маротаба туман ҳокимлигига ер сўраб мурожаат қилган, лекин негадир унинг мурожаати ҳалигача ҳал бўлмаяпти.\nАна шундай муаммо Юнусобод туманидаги “ABA Biznes grupp” МЧЖни ҳам қийнаяпти. Мазкур корхонада замонавий турдаги мебеллар ишлаб чиқарилади. Бироқ корхона раҳбари фаолиятини кенгайтириб, иш унумдорлигини оширмоқчи. Бу учун ер майдони керак.\nМазкур масалалар ҳам ишчи гуруҳ эътиборидан четда қолмади. Ҳар иккала масала юзасидан тегишли идораларга сўров чиқарилди.\nКейинги манзил пойтахтимиздаги Сергели туманида жойлашган “Ravshan Yoduk” МЧЖ бўлди. Корхона фаолияти билан танишиш, ишчи-ходимлар билан мулоқотлар пайтида бу ерда ҳам ечимини кутаётган муаммолар борлиги аён бўлди.\nКорхона раҳбари Рустам Бўриевнинг айтишича, МЧЖ ўтган йили Миробод туманидан Сергели тумани 2 мавзега кўчирилган. Аммо орадан бир йил вақт ўтсада кадастр рўйхатидан ўтмаган. Шу масалада тегишли идораларга мурожаат қилинганда “Бу масала бизни ваколатимизга кирмайди, яхшиси шаҳар ҳокимлигига боринг, муаммойингизни тезда ҳал этиб беришади” дея қайтариб юборишган.\nПойтахт кўчасида чироқ йўқ,\nмутасаддилар муаммога бефарқ қараган\nИшчи гуруҳнинг навбатдаги манзили Олмазор туманидаги “Аҳил” ва “Гулзор” маҳаллалари бўлди. Ўрганишлар чоғида бу ҳудудда ҳам кўплаб муаммолар борлиги маълум бўлди. Аҳоли канализация ва тунги ёритиш чироқлари билан боғлиқ муаммолардан чарчаган.\n“Гулзор” маҳалласи фаоли Болтабой Мирюсуфовнинг таъкидлашича, маҳаллада 6 120 нафар аҳоли истиқомад қилади. Лекин айрим кўчаларда тунги ёритиш чироқлари йўқ, борлари ҳам яхши ёритмайди. Ички йўллар эса таъмирталаб аҳволга келиб қолган.\nМазкур масалани ҳам жойида ўрганган ишчи гуруҳ муаммо ечими бўйича мутасаддилар билан суҳбатлашди, ижросини таъминлаш чораларини кўрди.\n“Асосий вазифамиз - халқ билан бевосита мулоқот олиб бориш, унинг дарду ташвишларини эшитиш, муаммоларини ўрганиш ва ҳал этиш чораларини кўришдан иборат. Шу мақсадда партиямиз фаолларидан тузилган ишчи гуруҳ маҳаллама-маҳалла, уйма-уй юриб одамлар муаммосини ўрганяпти. Шуни алоҳида таъкидлаш жоизки, халқимизнинг фаровон ҳаётини, юртимиз равнақини таъминлашга қаратилган бу каби ишлар вақтинчалик эмас, аксинча бундан кейин ҳам давом этади”, – дейди OʻzLiDeP Тошкент шаҳар Кенгаши раиси, ишчи гуруҳ аъзоси Тўрабек Назаров.\nҲа, одамлар муаммосини ўрганиш, уларга ечим топиш, халқни рози қилиш, турмуш фаровонлигини ошириш мамлакатимизда олиб борилаётган ислоҳотлардан кўзланган асосий мақсад. Ана шундай эзгу мақсаднинг рўёбга чиқиши албатта, партиямиз вакилларининг фаоллигига боғлиқ. Ўйлаймизки, партиямиз фаоллари халқ билдирган юксак ишончни оқлаб, эл-юрт фаровонлиги учун хизмат қилаверади.\nOʻzLiDeP матбуот хизмати ходими\nЖасурбек Алишерович2019-02-01 20:24:40\nИшчи гурух томонидан жойларда ахоли билан учрашув ва сайер кабуллар жараенида аникланган муаммоларни урганган холда мазкур муаммоларни жойида хал этишга эьтибор каратилаетганлиги билан алохида урин тутади. Бу эса ахоли ва сайловчиларнинг партиямиз ва депутатларимизга булган ишончи янада ортишига сабаб булмокда.\nБахтиёр Исмоилов2019-02-01 17:30:05\nАлбатта аҳоли билан юзма-юз бўлганда кўпгина муаммолар борлиги аниқланади. Биз партия фаоллари, депутатлар аҳоли билан ишлашга, уларнинг муаммоларини ҳал этишга эътибор қаратишимиз лозим. Энг тўғри баҳони халқ беради.


«Томь» ўтиш ўйинида «Кубань»ни енгиб, РФПЛга қайтди\n20:23 / 27.05.2016\n27 май куни «Томь» жамоаси РФПЛнинг 2016-17 йилги мавсуми йўлланмасини қўлга киритиш йўлидаги ўтиш ўйинлари доирасида «Кубань»га қарши жавоб ўйинини ўтказди.\nТомск шаҳрида ўтказилган ўйинда мезбонлар 2:0 ҳисобида ғалаба қозонишди. Ўйиннинг 57 ва 72-дақиқаларида Евгений Башкиров ҳамда Валерий Чуперка аниқ ҳаракат қилиб, жамоага ғалаба келтирди. Жамоаларнинг Краснодарда ўтказилган биринчи ўйинида «Кубань» 1:0 ҳисобида ғалаба қозонганди.\n«Томь» футбол бўйича Россия чемпионатининг қуйи лигасида якунланган мавсумда 3-ўринни эгаллаганди. Жамоа охирги марта 2013-14 йилги мавсумда юқори лигада иштирок этганди. 2011 йилдан буён РФПЛни тарк этмай келаётган «Кубань» эса ўтган мавсумда 14-ўринни эгаллади.


АҚШнинг зарба берувчи кемалари Шимолий Корея ракеталарини уриб тушира олмайди\n23:18 / 26.04.2017\nҲозирда Шимолий Корея соҳилларига яқинлашаётган, Carl Vinson авиаташувчи кемаси бошчилигидаги АҚШнинг зарба берувчи кемалар гуруҳи баллистик ракеталарни уриб тушира олмайди, деб ёзмоқда Bloomberg ахборот агентлиги.\nTamahawk қанотли ракеталари ва кемаларга қарши ракеталар билан жиҳозланган ҳамда бортида Super Hornet қирувчи самолётларини олиб кетаётган Carl Vinson кемаси ракеталарга қарши мудофаани таъминлай олмайди.\nКемани Wayne E. Meyer ва USS Michael Murphy эсминецлари ҳамда Lake Champlain крейсери кузатиб бормоқда. Ахборот агентлигининг таъкидлашича, бу кемалардан бирортаси узоқ масофаларга мўлжалланган баллистик ракетани кузатувчи Aegis тизимлари ёки SM-3 ушлаб олувчи ракеталари билан жиҳозланмаган.\nАҚШнинг бу кемалар гуруҳига қўшилган Ashigara ва Samidare япон эсминецлари ҳам ракеталарга қаршилик кўрсатиш имкониятига эга эмас.\nАҚШ Шимолий Корея баллистик ракета


ЖЧ-2018га борадиган Саудия Арабистони футболчиларини Европанинг кучли клубларига ижарага бермоқчи\n22 октябрь, 2017, 19:50\nСаудия Арабистони футбол федерацияси мамлакат терма жамоасини ЖЧ-2018га ўзига ҳос услубда тайёрламоқчи.\nГап шундаки, мамлакат футбол раҳбарлари терма жамоа футболчиларини Европанинг кучли чемпионатларида ўйнатишмоқчи ва айни дамда бу борада Испания ва Италия клублари билан музокаралар олиб боришмоқда. Гап футболчиларнинг ярим йиллик ижараси ҳақида кетмоқда.\nБерилган маълумотларга кўра Саудия Арабистони футбол федерацияси президенти Адель Эззат Ла Лига билан шартнома имзолаш учун Мадридга келган. Тез орада испан скаутлари саудиялик футболчиларни кўрикдан ўтказиш учун боришади. Саудияликлар шунингдек бу борада қитъанинг бошқа кучли чемпионатлари билан ҳам музокаралар олиб боришмоқда.\nЭслатиб ўтамиз, ЖЧ-2018 саралашининг Осиё минтақаси сўнгги саралаш босқичида “Б” гуруҳидан ўрин олган Саудия Арабистони терма жамоаси якунда Япониядан сўнг 2-ўринни эгаллаб, мундиал йўлланмасини қўлга киритган эди.\nФутбол | 23 октябрь, 2020, 19:22\n"Реал"нинг "Барселона"га қарши ўйин учун қайдномаси. Зидан қайси футболчиларни "эл-класико"га жалб қилди? (Фото)


Янгиликлар 51 - Hidoyat.uz\nАсосий саҳифа Бўлим "Янгиликлар" (Саҳифа 51)\nСамарқанд бугунги кунда туризм жадал ривожланиб бораётган ҳудудлардан саналади. Юртимизда Давлатимиз раҳбари томонидан соҳа тараққиётига қаратилаётган алоҳида эътибор, хорижлик ва маҳаллий сайёҳлар уч\nФранция Президенти Эммануэль Макрон “Economist” журналига берган интервьюсида Европа Россия билан муносабатини қайта кўриб чиқиши лозимлигини айтди. “Европада тинчлик барқарор бўлиши учун Россияга\nЖорий йил якунига кўра, Ўзбекистоннинг ялпи ички маҳсулоти (ЯИМ) 5,5 фоизга, 2020 йилда эса 5,8 фоизга ўсиши тахмин қилиняпти. Бу ҳақда Европа тикланиш ва тараққиёт банкининг “Минтақавий иқт...\nГерманиянинг “Lufthansa” авиакомпанияси учувчи ва борт кузатувчиларининг иш ташлашлари сабабли 1300 га яқин рейсни бекор қилди. Бугун, 7 ноябрь куни бошланган иш ташлаш намойишлари эртага ҳам давом...\nШу кунларда мамлакатимизда “Дин ва қонун устуворлиги” мавзусида Ўзбекистон – Америка илмий-амалий семинари ўтказилмоқда. Семинарда дин ва қонун устуворлиги масалалари Ўзбекистон – Америка мисолида\nМаълумки, жорий йилнинг 31 октябрдан 7 ноябргача Ўзбекистонда Малайзиянинг «Умумжаҳон Сўфийлар ташкилоти» билан «HILAL TRAVEL» сайёҳлик ташкилоти, Туризмни ривожлантириш давлат қўмитаси, Дин ишлари бў\nЧоп этилди Noyabr 7, 2019 АҚШда ошкора мунозаралар келаси ҳафта бошланадиda fikr bildirishni o'chirish\nПрезидент Доналд Трампга импичмент масаласи юзасидан текшириш доирасидаги ошкора мунозаралар келаси ҳафта бошланади. Бу ҳақда АҚШ конгреси вакиллар палатасининг разведка қўмитаси раҳбари Адам Шифф\nЭнди имомлар немис тилидан имтиҳон топширадилар. Германияга ишлашга, хусусан, диний ташкилотларда фаолият юритишга келган шахслар немис тилини етарлича билишини исботлашлари керак. Федарал ҳукумат яқи\nЧоп этилди Noyabr 7, 2019 Юзинчининг юзиda fikr bildirishni o'chirish\nҲаш-паш дегунча, мана, орадан чорак аср ўтиб, “Тафаккур” журналининг нақд 100 та сони чоп этилибди. Биз кўп нарсаларни мустақиллик йилларининг чегараси билангина ўлчаб, аҳамиятини камайтириб қўйган\n«Вақф» хайрия жамоат фонди томонидан «Масжид ва мадрасалар учун китоб» акцияси амалга оширилмоқда. Ушбу ишлар доирасида Ўзбекистондаги масжид ва мадрасаларга китоблар тақдим этилмоқда. Бу ҳақда хайрия...\nЧоп этилди Noyabr 7, 2019 Музей янги бинода фаолият бошладиda fikr bildirishni o'chirish\nТермиз шаҳрида Сурхондарё вилояти тарихи ва маданияти музейининг янги биноси фойдаланишга топширилди. Мамлакатимиздаги кекса маданий-маърифий муассасалардан бири бўлган ушбу музейга 85 йил муқадд\nАҚШ 4 ноябрь, душанба куни иқлим бўйича Париж келишувидан расман чиқиш жараёнини бошлади. Бу ҳақда Қўшма Штатлар давлат котиби Майкл Помпео маълум қилган, дея хабар беради «ТАСС». «АҚШ Париж ке...\nҚашқадарё вилояти Китоб тумани тоғларига биринчи қор ёғди. Бу ҳақда Nasafnews хабар берди. Хабар берилишича, қор Ҳисор тоғ тизмаси ёнбағирларида жойлашган Матмон қишлоғида ёғган. Нашр тақдим эт...\nЧоп этилди Noyabr 5, 2019 2020 йилда иқтисоди энг тез ўсиши кутилаётган давлат номи маълум қилиндиda fikr bildirishni o'chirish\n«Bloomberg» маълумотларига кўра, Халқаро валюта жамғармаси иқтисодиёти энг тез суръатлар билан ўсиши кутилаётган мамлакатни башорат қилди. Бундай мамлакат Жанубий Американинг Гаяна давлатидир. Хал...\nАхборот технологиялари ва коммуникацияларини ривожлантириш вазирлиги томонидан Ахборот ва оммавий коммуникациялар агентлигида матбуот анжумани ўтказилди. Тадбир давлатимиз раҳбарининг “Ахборот технол


Луи ван Гаал: «Мен «Ливерпуль»ни рақиб деб биламан, душман деб эмас» » Скачать музыку бесплатно новинки музыки 2016-2017\nКомментариев: 0 Просмотров: 154 Дата: 9-03-2016, 18:10 «Манчестер Юнайтед» жамоаси бош мураббийи Луи ван Гаал Европа Лигасининг навбатдаги босқичи доирасида «Ливерпуль»га қарши кечадиган баҳс олдидан журналистларнинг саволларига жавоб қайтарди. «Ливерпуль» «Манчестер Юнайтед»га қарши – шунинг ўзи ҳамиша жозибадор вивескага ўхшайди. Қадимдан шундай бўлиб келган. Бу сафарги тўқнашув ҳам ҳар икки жамоа учун ўта муҳим, турнирда ғалаба қозониш орқали «Ливерпуль» ёки «Манчестер Юнайтед» кейинги мавсумда ЕЧЛда иштирок этиш учун йўлланмага эга бўлади», – дейди мураббий. Ван Гаал мухлисларнинг кайфияти ҳақидаги фикрларини ҳам билдириб ўтган. «Англияда футбол кишиларнинг ҳаётига бошқа жойлардагига қараганда чуқурроқ кириб борган. Албатта мен Испания ва Германияда ҳам шунга яқин ҳолатни кўрганман, лекин бу ўлкаларни солиштириб бўлмайди, Англияда бу борада сезиларли фарқ бор. Мени Англияга келиб ишлашга ундаган сабаблардан бири ҳам шу. Мен бу ерга келганимдан кейин вазият кутганимдан ҳам ортиқ эканини кўрдим. Лекин бу менга ёқди, чунки бунда ҳар бир учрашувда мухлислар сен билан бўлишини ҳис қилиш мумкин. Футболчилар учун ҳам, мураббий учун ҳам бу ажойиб ҳиссиёт. Барча ҳам «Ливерпуль»ни душман деб билмайди, баъзилар эса бу жамоага ва мухлисларига ёвга қарагандек қарашади. Лекин менда бундай эмас. Мен ҳисоблайманки, «Ливерпуль» –одатдаги рақиб холос ва мухлислар бу рақибни енгишимизни исташмоқда», – дейди голландиялик мутахассис. - деб хабар бермоқда Stadion.uz нашри.


— Эшитишимизча, ижод йўлингиз ҳақида китоб ёзибсиз. Бироқ китобга ҳеч қаерда кўзимиз тушмади. Айтинг-чи, асарингизда бугунги ёш актёрлар учун нималарни ўрнак қилиб кўрсатгансиз?\n— Китоб «Ўшал Бобурмен — мен» деб номланади. Тақдимотини яқинда Алишер Навоий номидаги миллий кутубхонада ўтказишни режалаштирганмиз. Шундан сўнг асар китоб дўконларига чиқади. Китобим асли санъат, актёр ҳақида бўлиб, унинг устида олти йил ишладим. Китоб тор доирадаги мутахассисларга эмас, балки кенг китобхонлар оммаси учун мўлжалланган. Чунки унда эсдаликлар, хотиралардан тортиб, санъатшунос, театршуносларнинг таҳлили, фикрларигача бор. Энди катта йўлга чиқиб, санъатни танламоқчи бўлган ёшларга қўлланма десак ҳам бўлади. Чунки китобни ўқиган «актёр бўламан», деган ёшлар бу ҳақда яна бир қур ўйлаб кўради. Китобда актёрнинг бу йўлда босиб ўтиши керак бўлган қийинчиликлари, бутун умри кураш, тинимсиз меҳнат билан ўтиши тасвирланган.\n«Паркент тонги» газетаси бош муҳаррири ўринбосари, Ўзбекистон журналистлар ижодий уюшмаси аъзоси:\n— Генерал Собир Раҳимов ролини ўйнашдан олдин Ўзбекистон халқ артисти Зикир Муҳаммаджонов Болтиқбўйи республикаларидаги ҳарбий қисмларда Собир Раҳимов қиёфасида бир неча кун юрган экан. Буни қарангки, генерал-майор ҳарбий мундирида юриб, ўзидан унвони кичик полковник, майор, капитанларга «честь» бериб юбораркан. Улар эса бундан ҳайрон бўларкан. Негаки, Собир Раҳимов ролини ўйнашга ҳозирлик кўраётган Ўзбекистон халқ артисти Зикир Муҳаммаджоновни қаердан ҳам билишсин? Шу маънода, Бобур ҳазратлари ролини ижро этишга тайёргарлик кўрганингизда Зикир ака ҳаётида рўй бергандек воқеалар бўлганми? Бобур ролини маромига етказиб ўйнаганман, деб ҳисоблайсизми?\n— Зикир акадан бу ролга тайёргарликларини, съёмка жараёнидаги воқеаларни кўп эшитганмиз. Бу роль устозга катта шуҳрат келтирган. Асли актёрнинг роли устида нималарни ўйлаши, унинг ўзигагина аён бўлади. Актёр қаерда, қандай ҳолатда бўлмасин, яратмоқчи бўлаётган қаҳрамонининг белгиларини, ўзига хос жиҳатларини ҳамма жойдан излайди. Қаҳрамонини ўз қалбига чизиб, жо қилиб олмагунча тинчимайди. Бобур сиймосини яратиш ҳам менга осон кечмаган. Эндигина Миллий академик драма театрига Сурхондарё вилояти театридан ишга келган пайтларим эди. Ҳаммасини бошидан бошлаганман. Орадан икки йил ўтиб, Иззат Султоннинг «Ўткан кунлар» спектаклида Абдулла Қодирий ва Отабек ролини ижро этганман. Спектакль шов-шувга сабаб бўлган пайтлар эди. «Бобур» видеофильми олинадиган бўлиб, Бобур ролига актёр танлаётганида Маҳмуд Юнусов чақириб синаб кўрди. Режиссёрга олдинига унча ёқмаган бўлса ҳам, бироқ юз тузилиши, грим, қад-қомат, нигоҳ тўғри келгани учун мени қабул қилишди. Видеофильм ўн тўрт ой давомида суратга олинган. «Юлдузли тунлар» барчанинг севимли романи бўлгани учун бу ролни ўйнаш осон кечмаган. Чунки халқимизнинг буюк бир ўғлонини гавдалантириш керак эди. Видеофильмдан кейин чақалоқларга ёппасига Бобурмирзо деб исм қўйила бошлагани ҳам унинг қанчалик халқимизга манзур бўлганидан далолат. Бу ролни ижро этганимга 27 йил тўлган бўлса, ҳали ҳам у берган завқ масъулият билан яшайман.\n— «Иймон» спектаклидаги ролингизни маҳорат билан ижро этгансиз. Бу каби кимсалар жамиятда ўз ўрнини топишга ҳақлими?\n— Шундай гап бор: «Ҳар бир Моцартнинг ўз Сальериси бўлиши керак». Спектаклдаги Санжаров образи Комиловга қарши турадиган, у билан рақобатлаша оладиган ягона персонаж. Агар ҳаётда ижобий кучларга қарши тура оладиган салбий кучлар бўлмаса, жамият ривожланмайди. Ривожланиш икки кучнинг бир-бирига қарама-қарши туришидан, рақобатидан келиб чиқади. Аслида бу спектаклда Комиловни ўйнашим керак эди. Санжаров ролини ўйнайдиган актёр Комиловдан кучсизроқ бўлиб қолди. Бундай пайтда спектаклга путур етади, шу сабаб Ёдгор ака бунга рози бўлмади. Мен эса Комиловдан кечишга мажбур бўлиб, Санжаров ролини ижро этдим.\n— Ҳозир кўпчилик халқ артистлари-ю, катта-катта ижодкорлар ҳам турли рекламаларда чиқяпти. Аммо негадир сизни умуман ролик ёки рекламаларда кўрмаймиз.\n— Таклифлар жуда кўп бўлади. Катта ҳақ ҳам ваъда қилишади. Бироқ бу менинг даражамга тўғри келмагани учун рози бўлмайман.\nТошкент вилояти, ўқитувчи:\n— Театрни тарбия ўчоғи деймиз. Ҳақиқатан ҳам, бир пайтлар театр халқни маънавиятли, маърифатли қилишга ёрдам берган. Бугун унинг болаларимиз тарбиясида қанчалик ўрни бор?\n— Бу йил театримизнинг 103-мавсумини очдик. Бир асрдан ошдики, театримиз ўз номини оқлаб келяпти. Беҳбудий айтганидек, «ибратхона» вазифасини ўтаяпти. Чунки театримиз репертуарига ёшларимизга, болаларимизга ибрат бўладиган, улар таълим-тарбиясига ёрдам берадиган спектакллар киритилади. Чўлпон, Мирзо Улуғбек, Алишер Навоий ҳақидаги спектаклларимиз бор. Яқинда жаҳон классикаси бўлган «Ревизор» саҳналаштирилди. Буларнинг ҳаммаси болаларнинг таълим-тарбиясига хизмат қилади. Мени ўйлантирадигани ва ҳайрон қолдирадигани, айримлар театр остонасидан ҳатламайди, саҳнада қайси спектакль намойиш қилинаётганидан бехабару бесабаб танқид қилишади. Бугунги театрнинг аҳволидан хабардор бўлиш учун, аввало, спектаклларни кузатиш керак. Айниқса, кейинги пайтларда қўйилаётган спектакллар томошабин учун жуда катта маънавий озиқа бера олади.\n— Ўзбекистон халқ артисти Эркин Комилов бир суҳбатида «Ричардни ўйнашни истагандим», деган эди. Сиз қайси ролни орзу қилгансиз?\n— Гамлетни орзу қилганман. Ёшим тўғри келган пайтда «Гамлет» қўйилмади. Театримизда эса бу мен эллик ёшдан ошганимдан сўнггина саҳналаштирилди. «Актёрнинг қалби ўйналмаган ролларнинг қабристони», дейишади. Шу маънода, Гамлет мен учун армон бўлиб қолган.\nЎзбекистон давлат санъат ва маданият институти магистранти:\n— «Кундузсиз кечалар»да Чўлпон ролини ижро этдингиз. Биламизки, Чўлпон миллатнинг юкини кўтарган, уни маърифат томон йўллаган инсон. Бу қаҳрамонни жонлантиришдан олдин албатта, тайёргарлик кўргансиз. Бироқ актёр асосий эътибор қаратадиган муҳим нуқта бўлади. Сиз бу ролни ўйнашда асосан, нимага эътибор қаратдингиз?\n— Чўлпон ҳақида спектакль яратишимиз керак эди. Ким ёза оларкин буни, деб кўп ўйладим. Шунда «шоир қалбини шоир билади», деб, Усмон Азимга бу ҳақда айтганман. Драматург Усмон Азим ва режиссёр Валижон Умаров ҳамкорлигида спектакль дунёга келди. Мана, 20 йилдан буён Чўлпон ролини ижро этаман. Бунда мен асосан ватанга бўлган муҳаббатга эътиборимни қаратдим.\nЎзбекистон давлат санъат ва маданият институти ўқитувчиси,\n— Режиссёрликка қўл ураётган актёрлар кўпайиб боряпти. Бу профессионализм нуқтаи назаридан қанчалик тўғри?\n— Петербург шаҳридаги театрда Георгий Товстоногов исмли режиссёр бўлган. У киши билан бўлган бир давра суҳбатида режиссёрга «Актёрларнинг театрда режиссёрлик қилишига қандай қарайсиз?» деб савол беришган. Режиссёр эса ҳеч иккиланмай: «Ўша театрни ёпиш керак!», деб жавоб берган.\nМен ҳам Сурхондарёдаги фаолиятим давомида режиссёр йўқлиги сабаб спектакль саҳналаштирганман. Бироқ актёрларнинг режиссёрлик қилишига мутлақо қаршиман. Режиссёр ўз ишини, актёр эса ўз ишини қилиши керак.\n🕔15:48, 21.01.2022 ✔19\n🕔15:06, 16.02.2018 ✔10673\n🕔16:00, 12.10.2017 ✔11031\n✔ 19 🕔 15:48, 21.01.2022\n✔ 10673 🕔 15:06, 16.02.2018\n✔ 11031 🕔 16:00, 12.10.2017\n✔ 11282 🕔 11:32, 15.06.2017\n✔ 11223 🕔 10:17, 13.04.2017


Эркаклар учун ҳам контрацептивлар пайдо бўлиши мумкин » Ўзбекистон янгиликлари – Zamin.uz\n28 март 2019, 14:47\nОта бўлиб қолишни истамаган эркакларда ҳозиргача танлов кам эди: улар ё вазэктомия қилиши мумкин эди, ё презервативдан фойдаланар эди, ё вақтида "чиқариб олиши" керак эди.\nСақланишнинг учала усули ҳам идеал эмас. Презервативда ҳиссиётлар бошқача бўлиши мумкин, вазэктомиядан воз кечиш янада кўпроқ хирургик муолажани талаб қилади, "чиқариб олиш" ҳам ишончли сақланиш усули эмас.\n“Мақсад эркаклар учун ҳам аёлларда бўлгани каби контрацептив воситалар турларини кўпайтириш орқали танлов имкониятини кенгайтириш”, – дейди тадқиқотчилардан бири, Сиэтлдаги Вашингтон университети тиббиёт профессори Стефание Пейж.\n"Гарчи аёллар учун турли-туман контрацептив воситалар, эркаклар учун презерватив ва вазэктомиялар бўлса-да, кутилмаган ҳомиладорлик 40 фоизни ташкил қилади", – дейди у.\nЎрганилаётган капсулаларда прогестерон мавжуд бўлиб, у сперма ишлаб чиқаришда муҳим роль ўйновчи LH ва FSH гормонлари ишлаб чиқарилишига тўсқинлик қилади. Шунингдек, унинг таркибида тестостеронга ўхшаш бирикма – андроген ҳам бўлиб, у прогестерон таъсирида эркаклик гoрмонлари пасайиб кетишининг олдини олади.\nЯнгиликлар » Ҳаёт тарзи » Эркаклар учун ҳам контрацептивлар пайдо бўлиши мумкин\n21:53 Нега эркаклар машина рулини бир қўлда, аёллар эса икки қўлда бошқаради?


Қирғизистон Омбудсмани салафини судга бермоқчи\n25 октябр 2021, Тошкент вақти: 19:40\nТурсунбой Бакир ўғлининг парламентда намозхона ташкил қилиш ташаббуси можарога сабаб бўлди.\nҚирғизистонлик инсон ҳуқуқлари ҳимоячилари кенгаши парламент депутати, Қирғизистоннинг собиқ Омбудсмани Турсунбой Бакир ўғли билан ҳар қандай мулоқотни тўхтатажагини эълон қилди. Шу куни Қирғизистон Омбудсмани Турсунбек Ақун Бакир ўғлини судга беражаги тўғрисида баёнот берди.\nХўш, Қирғизистон инсон ҳуқуқлари ҳимоячилари нима учун Турсунбой Бакир ўғлидан ёппасига юз ўгирмоқда?\nШов-шув кўплигидан денгиз тошса тўпиғига чиқмайдиган бўлиб қолган қирғизистонликлар ўтган ҳафтада эфирга узатилган бир кўрсатувни шу кунгача ҳам сақич қилиб чайнамоқда.\nАзаттиқ радиоси ва мамлакат ТВсининг қўшма лойиҳаси -"Ноқулай саволлар" кўрсатувида "Ор-номус" партиясидан Жўғўрқу Кенешга сайланган депутат Турсунбой Бакир ўғли ва инсон ҳуқуқлари ҳимоячиси Динара Ошурахунова қатнашди.\nКўрсатув бошланиб-бошланмаёқ депутат билан ҳуқуқ ҳимоячисининг даҳанаки дуэлига айланиб кетди.\nГап шундаки, кўрсатув эфирга чиқиши арафасида депутатларнинг намозхонлари парламент биносида намозхона очиш ва жума намозларига бориш учун имконият яратиш масаласини ҳал қилиб олгандилар.\nДинара Ошурахунова ва унинг қатор сафдошлари намозхон депутатларнинг қарорини Конституцияга хилоф амал, деб баҳолади.\n30 минутли кўрсатувда Турсунбой Бакир ўғли айтган гапларни битта жумлага, Динара Ошурахунова айтган гапларни бошқа бир жумлага жамласа бўлади.\nБакир ўғли ҳуқуқ ҳимоячиларини Ғарбга сотилганликда, Ошурахунова намозхон депутатларни Конституцияни бузганликда айблади.\nБош гап шу. Лекин кўрсатув давомида томонларнинг бир бирига бақириб чақиришлари, ўрниларидан туриб кетиб, студияни ташлаб чиқиб кетишга уринишлари томошабинлар асабларини жунбушга келтирди.\nҲуқуқ ҳимоячиларининг Бакир ўғлига 18 январ куни бойкот эълон қилиши сабаби ана ўша кўрсатувдир.\nАфтидан, ҳозирги Омбудсман Турсунбек Ақун билан собиқ Омбудсман Турсунбой Бакир ўғли орасидаги муносабатлар ҳам ўта таранг.\nАқун Бакир ўғлини судга бермоқчи.\nТилга олинган фактлардан келиб чиқиб, Турсунбой Бакир ўғлига бир неча савол бердик.\nОзодлик: Намозхона масаласини катта сиëсий масалага айлантирмасдан, можаро даражасига етказмасдан, парламент биносининг завхозига айтиб, битта хона ажратиб қўйса ҳам бўлаверар эдику. Нимага шунақа қилмадинглар? Қанча хоналар бордир.\n- Бу масала ечилган масала эди. Қирғизистон Олий кенгашининг спикери ва фракцияларнинг вакиллари шу масалани кўтаришиб, масала ечилган эди. Шунинг учун хона эмас, ҳукумат уйи ëки Оқ уй деб қўямиз, шунинг биринчи қаватида хона эмас залнинг бир парчасини ажратиб намозхона қилаяпмиз. Лекин бу масалани катта бир сиëсий масалага айлантирган давлат эмас ташкилотлар. Сабаби биз тушуниб турибмиз чет ўлкалик хўжайинлари буйруқ беришиб, “тўполон чиқаринглар” деб ҳамиша исломга қарши чиққанлар буларни қўзғаб қўйишди. Булар бўлса пулни ўша ердан олишаяпти. Шунинг учун атайин сиëсий масалага ислом душманлари қатори айлантириб юборишди.\nОзодлик: Ҳозирги гапингизни Динара Ошурахунова билан бўлган суҳбатда бир неча марта айтдингиз. Агар кайфиятларни жиловлаб қараладиган бўлса, Динара Ошурахуновани ҳам тушуниш мумкин. У “бизнинг талабимиз конституцияга биноан” деяпти.\n- Конституцияда ҳеч қандай унақа сўзлар йўқ. Динара ва уни қўллаган бедавлат ташкилотлар атайин бу масалани урчитишиб, сабаби улар қанча кўп исломга қарши курашса, улар анча чет давлатларга ëқади. Шунинг учун шу масалани кўтаришди. Конституцияда ëзилиб турибди дин озодлиги бўйича, одам Худога ишонган ҳуқуқи бўйича. Шунинг учун биз 15-20 депутатлар намоз ўқисак ўзимиз учун ўқияпмиз. Ҳеч кимни мажбурлаганимиз йўқ. Шунинг учун булар тўполон қилиб юборишди. Мен тушуниб турибман нима учун. Мен яна бир марта айтгим келади, агарда биз намоз ўқисак, ўзимиз учун ўқияпмиз. Намоз ўқимаганларни мажбурлаганимиз йўқ биринчидан. Иккинчидан, биз намозни пешиндаги овқатнинг ўрнига ўқияпмиз. Бошқа депутатлар ўша пайтда овқатланаяпти. Биз ўша пайтда намозларимизни ўқияпмиз. Ҳеч кимга зарари йўқ. Давлатдан бир тийин кетгани йўқ.\nОзодлик: Нафақат намозхона балки ўша жума намозларига бориш учун танаффус масаласини ҳам ҳал қилдинглар. Бу масалани ҳал қилишга киришар экансизлар қўшни давлатлар тажрибасини ҳам ўрганган бўлсанглар керак. Қўшни мамлакатлар Ўзбекистон, Тожикистон, Туркманистон, Қозоғистон парламентларида бу масала қандай ҳал қилинган?\n- У ерда қанақа масала бўлганини мен депутатлардан сўраганман. Бу масала у ерда қўйилгани йўқ. Шунинг учун Қирғизистон яна бир марта бу масалани ечишда ëлғиз ечаяпти. Бунга ҳеч ҳайрон қолиш керак эмас. Сабаби Қирғизистонда депутатлар эркин. Парламент республика. Депутатлар қанақа келишса, шунақа бўлади.\nОзодлик: Қирғизистонлик инсон ҳуқуқлари ҳимоячилари кенгаши сизга бойкот эълон қилишди. Хабарингиз бордир. Шунга нима деб жавоб берган бўлардингиз?\n- Бу менга филни пашша чаққандай сезилаяпти. Ҳеч қўрққаним йўқ. Сабаби биз билан ҳисоблашмаган. Халқнинг 95 фоизи Қирғизистонда мусулмонлар. Булар ҳеч қачон битта ҳам мусулмоннинг ҳуқуқини ҳимоя қилганин йўқ. Элга, давлатга, халққа бефойда ташкилотлар билан мен ҳеч қачон ҳамкорлик қилган эмасман. Йўқ нарсани булар бор қиламиз деяпти. Шунинг учун мен ҳеч кўнгил бузганим йўқ. Менга барибир.\nОзодлик: Турсунбой Акун эса сизни судга бермоқчи.\n- Бераверсин. Сабаби бу Қирғизистондан қочиб кетган президент Бакиевнинг охирги қуйруғи, охирги хушомадгўйи. Бу атайин Омбудсман, ўша инсон ҳуқуқларини ҳимоя қиладиган конституциявий органни йўқ қилгани учун келди ва мен билан курашгани келди. Бунинг хўжайинлари қочиб кетган. Шунинг учун бу “ўлимидан олдин” ҳар бир ҳаракатга бораяптида. Шунинг учун мен бу бандани тўғри тушунаман. Бечора деяпман буни. Қўлидан келган ишни қилаверсин. Лекин бу ишлай олмади. Шунинг учун парламент бунга ўз баҳосини беради.\nОзодлик: Гўëки сиз Турсунбой Акунни порахўрликда айблабсизмиш, шунинг учун сизни судга берганмиш. Шундай бўлганми?\n- Бераверсин. Сабаби ...\nОзодлик: Йўқ, сиз порахўрликда айбладингизми айбламадингизми?\n- Менга шунақа аудиоëзув тушган. Шуни мен эшиттирай десам комитетда, булар атайин комиссия туздик деяпти, комиссияда эшитилади бу ва иншооллоҳ мартда Омбудсменнинг ишлари бўйича атайин парлемант эшитуви бўлади. Ўшанда шу масалалар албатта қўйилади.\nОзодлик: Демак, Турсунбек Акунни порахўрликда айблаш учун сизнинг қўлингизда ҳужжат бор.\n- Диск бор менда. Бундан ташқари халқдан тушган аризалар бор пул олганлиги тўғрисида. Шунинг учун ҳамма нарса комиссияга берилади. Иншооллоҳ комиссиянинг ҳаммаси танишади.


“Эл-класико оддий ўйин эмас” – Анчелотти - EFFECT.UZ\n“Реал” бош мураббийи Карло Анчелотти Ла Лига 10-тури доирасидаги “Барселона”га қарши учрашув ҳақида фикрларини билдирди.\n“Бу ўзига хос учрашув. Ҳар бир мамлакатда бошқа ўйинлардан ажралиб турувчи, ўзига хос тўқнашувлар бор. Мисол учун, “Интер” – “Милан”, “Челси” – “Арсенал”, “Бавария” – “Боруссия Дортмунд”.\nЭл-класико – Испанияда айниқса мухлислар учун қай даража аҳамиятли экани барчага маълум. Бу оддий ўйин эмас. Ўйинга тайёргарлик услубим ўзгармайди – максимал хотиржамлик ва совуққонликни йўқотмаслик талаб этилади.\n“Барса”га қарши яхши ҳимояланиш муҳим. Яхши ҳимоя – барча муваффақиятларнинг калитидир. “Реал” қайси ўйинларда тўп ўтказиб юбормаган бўлса, барчасида биз ютганмиз.\nКарвахаль ва Азар сафга қайтишади, деб умид қиляпман. Улар машғулотларда яхши тайёргарлик кўришмоқда, жисмонан ва тактик жиҳатдан пухта ҳозирлик кўриш керак. Футболчиларга класикода ўйнашнинг аҳамияти ҳақида гапиришнинг ҳожати йўқ.\n“Барселона” яна аввалги ҳолатига қайтмоқда,” – дейди Анчелотти.\nМаълумот учун, “Барселона” – “Реал” учрашуви 24 октябрь, якшанба куни Тошкент вақти билан соат 19:15да бошланади.\nTeglar:«Боруссия Дортмунд», Arsenal, Barselona, Bavariya, Chelsi, Inter, Ispaniya, Milan, Real, Анчелотти, Ла Лига\nСуперлига. "Сурхон" "хавфли ҳудуд"дан узоқлашди


Отабек Шукуров “Шаржа”даги илк ўйинидаёқ ассистентлик қилди ёхуд дарвозабоннинг шармандали голи (Фото ва видео) » Новости Узбекистана сегодня: nuz.uz\nНовости Узбекистана → Чойхона → Отабек Шукуров “Шаржа”даги илк ўйинидаёқ ассистентлик қилди ёхуд дарвозабоннинг шармандали голи (Фото ва видео)\n07-01-2018 17:34 0 565 Рейтинг1 Чоп этиш\nОтабек Шукуров “Шаржа”даги илк ўйинидаёқ ассистентлик қилди ёхуд дарвозабоннинг шармандали голи (Фото ва видео)\nТошкентнинг “Бунёдкор” клуби футболчиси Отабек Шукуров фаолиятини БААда давом эттириши борасида хабар бериб ўтгандик деб ҳабар бермоқда zamin.uz\nЭркин агент мақомидаги ҳамюртимиз “Шаржа” билан бир ярим йиллик шартнома имзолаганди.\nКуни кеча Отабек Шукуров жамоаси “Дибба”га қарши ўртоқлик ўйини ўтказди. Ушбу беллашувда Ўзбекистон миллий терма жамоаси аъзоси ҳисобланган Отабек ҳам иштирок этди. Унда “Шаржа” 2:1 ҳисобида зафар қучди.\nЖамоанинг иккинчи голига Отабек Шукуров ассистентлик қилди. Ўз навбатида, “Дибба” дарвозабони дастлабки голни шармандали тарзда ўтказиб юборганини ҳам эътироф этиб ўтиш ўринли.


Амударё туманида давлатга ғалла топшириш бўйича шартномавий режа ортиғи билан бажарилди - AmuNews.uz - энг сўнгги янгиликлар\n1 USD = 8395.15 -6.53\n1 EUR = 9510.03 -113.11\n1 RUB = 127.67 -1.35\nАмударё туманида давлатга ғалла топшириш бўйича шартномавий режа ортиғи билан бажарилди\nМамлакатимизда қишлоқ хўжалиги соҳасида амалга оширилаётган ислоҳотлар халқ фаровонлигининг юксалишига хизмат қилаяпти. Айниқса, бошоқли дон экинларини етиштиришга қаратилаётган эътибор дас-турхонимиз тўкинлигини таъминлашда муҳим аҳамият касб этмоқда.\nЖорий йил ҳосили учун туманимизда 399 та фермер хўжаликларининг 3 минг гектар майдонига ғалла экилиб, агротехника қоидалари асосида парвариш қилинди.\nБуғдой майсаларини куз-қиш мавсумида суғориш ва озиқлантириш ишларига катта эътибор берилди. Қолаверса, ёнилғи-мойлаш материаллари, минерал ўғит каби моддий ресурслар ўз вақтида дала бошига етказиб берилиб, зараркунанда ва касалликлардан ҳимоя қилишга катта эътибор қаратилди.\nНатижада фермер хўжаликларимиз далаларида мўл ҳосил етиштирилди.\nМавсум бошидан 14 та ўрим-йиғим отрядларида юқори суръатда иш ташкил қилинди.\n26 июнь куни туманимиз ғаллакорлари давлат шартномавий режаларини Қорақалпоғистонда биринчилардан бўлиб бажардилар. Ялпи ҳосил хирмони 12,6 минг тоннадан, ғалла етиштиришдан олинган даромад эса 4 млрд. 147 млн. сўмдан ошди. Етиштирилган ҳосилнинг 6 минг 83 тоннаси давлат хазинасига топширилди, қолган қисми эса фермерлар ва хўжалик ишчилари оиласи ихтиёрида қолди. 180 та фермер хўжаликларимиз 60-65 центнердан ҳосил олишга эришдилар.\nҒаллакорларимиз бўшаган далаларга такрорий экинлар экиб, шу орқали ҳам эл-юрт дастурхони тўкин бўлишига ҳисса қўшишни ният қилганлар. Пок ниятли миришкор деҳқонларимизни меҳнатдаги ютуқлари билан табриклаб, ишларига омад тилаймиз! Хирмонингизга барака, азиз ғаллакорлар!\nтуман ҳокими ўринбосари,\nҚишлоқ ва сув хўжалиги бўлими бошлиғи.\nҒАЛЛА ҲОСИЛДОPЛИГИНИ ОШИPИШ – ФАPОВОНЛИК ОМИЛИ\nҒаллакорларимиз юксак хирмон яратди\nМЎЛ ҲОСИЛ – ХАЛҚ ФАPОВОНЛИГИГА ХИЗМАТ ҚИЛАДИ\nАмударё туманида замонавий болалар сув спорти саройи фойдаланишга топширилди\nХАЛҚ ДЕПУТАТЛАPИ АМУДАPЁ ТУМАН КЕНГАШИ PЕСПУБЛИКАДАГИ ЙИЛНИНГ ЭНГ НАМУНАЛИ КЕНГАШИ МАҚОМИГА САЗОВОP БЎЛДИ\nАмударё тумани ҳокими Султонбой Йўлдашев “Ўзбекистон Pеспубликаси қишлоқ хўжалиги фидойиси” кўкрак нишони билан тақдирланди\nАмударёда "Ўзбекистон ёшлари - янги замон бунёдкорлари" шиори остида ёшлар фестивали ўтказилди (видео)\nДАВЛАТ-ХУСУСИЙ ШЕPИКЛИК АСОСИДА ЗАМОНАВИЙ МТМ ИШ БОШЛАДИ\nМанғит Янги йилдаги биринчи қордан кейин (фото, видео)\nМанғитда янги стоматология клиникаси иш бошлади (видео)\nТАДБИPКОPЛАP, КОPХОНА ВА ТАШКИЛОТЛАP PАҲБАPЛАPИ ДИҚҚАТИГА!\nТадбиркор йигит якка ёлғиз яшовчи онахоннинг уйини таъмирлаб берди\n© Amunews.uz 2012-2019


Сирдарёда ЙТҲ оқибатида ҳайдовчи вафот этди\nЙТҲ юзасидан Сирдарё вилояти ИИБ Тергов департаменти томонидан терговолди суриштирув ишлари олиб борилмоқда.\nЖорий йилнинг 23 июль куни соат 19:30ларда, Сирдарё вилояти Гулистон шаҳар, Баҳор МФЙ ҳудудидан ўтувчи М-34 халқаро аҳамиятдаги автомобиль йўлининг 111-километрида ҳайдовчи, 1989 йилда туғилган Ғ.Қ. “Нексия” русумли транспорт воситасини “Тошкент-Душанбе” йўналишида бошқариб кетаётган бўлган.\nЎзбекистон Республикаси ИИВ ЙҲХББ ахборот хизмати хабарига кўра, у ўзидан олдинда қайрилиш мумкин бўлган жойдан ортга қайрилаётган ҳайдовчи З.К. бошқарувида бўлган SINOTRUK HOWO русумли юк автомашинасининг орқа томонига урилиб, ЙТҲ содир этган.\nНатижада, “Нексия” русумли транспорт воситаси ҳайдовчиси 31 ёшли Ғ.Қ. оғир тан жароҳатлари билан шифохонада вафот этган. Ушбу автомашина йўловчилари, 2000 йилда туғилган Б.Т. ва М.Б. тан жароҳати олиб шифохонага ётқизилган.\n“Барча йўл ҳаракати қатнашчиларидан йўлларда ҳаракатланганда белгиланган қоидаларга, йўл белгилари ва чизиқлари талабларига риоя қилишларини, ўзи ва ўзгалар ҳаётини хавф остига қўймасликларини сўраб қоламиз”, - дейилади маълумотда.\n16:09 / 13.08.2020\nИИББ Қушбегидаги ЙТҲ тафсилотларини очиқлади, бир киши шифохонада ҳаётдан кўз юмган\n19:26 / 11.08.2020\n“Қамчиқ" довонида “Кобальт” ағдарилиб кетди\n11:56 / 11.08.2020\nСирдарёда иккита «Нексия» тўқнашуви оқибатида бир киши вафот этди


ҲОМИЛАДОРЛИКНИНГ ЙИГИРМА ИККИНЧИ ҲАФТАСИ – Baxtiyor oila\nҲОМИЛАДОРЛИКНИНГ ЙИГИРМА ИККИНЧИ ҲАФТАСИ\nҲомилангиз ҳали ҳам бачадо ичида ўзи хоҳлаганидек айланиб юрибди. Бу унин бугун боши пастда бўлса, эртага эрталаб кўндалан кечқурун эса умуман бошқа вазиятда жойлашишин билдиради. Бу борадаги сизнинг туйғуларинги ўйинқароқлик билан ўмбалоқ ошаётга кичкинтойингизни ҳеч ҳам қизиқтирмайди Ҳомиладорлик муддатининг сўнгги уч ойлиги охирид бола шу ҳолатларнинг бирида айланишдан тўхтайди. Ҳомиланинг оғирлиги тахминан 420 грамм, узунлиги эса – 27,5 сантиметр.\nҲомиладор аёлга тўғри ўтира олиш катта аҳамиятга эга. Сабаби ўтирганда умуртқага тушадиган оғирлик бошқа ҳолатларга нисбатан кўпроқ бўлади. Ўтирганда бел оғриқлари безовта қилмаслиги учун бир қатор қоидаларга амал қилиш керак бўлади. Ўтирганингизда оёқларингизни чалиштирманг. У қон айланиш тизимига салбий таъсир этади ва ортиқча оғирликка сабаб бўлади. Оёқларингиз остига таглик қўйиб олинг. Автомашинада ўтирганингизда ўриндиқни олдинга суриб, бир оёғингизни кўтариб букиб олинг. Ўтирган стулингизнинг суянчиғи умуртқага таянч бўладиган бўлсин. Тураётганингизда тираладиган тутқичлари мустаҳкамлигига эътибор қилинг. Узоқ вақт бир ерда ўтирманг. Бир соатча ўтириб дам олганингиздан сўнг танаффус қилиб озгина юринг ёки ёзиладиган машқларни бажаринг. Ҳомиладорликнинг бешинчи ойларида оёқ кафтлари шишиши мумкин. Гоҳида эса оёқ кийимингизни бир ўлчамга каттароғини олишингизга ҳам тўғри келади. Бунинг бир қанча сабаблари бўлиши мумкин: шишганлик; вазн ортиши; она организмининг туғуруққа тайёрланиш жараёнида бўғимларнинг бўшашиши. Бу даврда оёқларнинг иложи борича камроқ шишишига ҳаракат қилиш керак. Оёқ кийимингиз енгил, қулай, паст пошнали ва сирпанмайдиган бўлсин. Агар иложи бўлса, ишхонада ҳам уйда кийиладиган қулай оёқ кийим кийинг.\nҲомиладорлик календари ҲОМИЛАДОРЛИКНИНГ ЙИГИРМА УЧИНЧИ ҲАФТАСИ 16.04.2021 “Mahalla va oila” ilmiy-tadqiqot instituti Ҳомиладорлик календари ҲОМИЛАДОРЛИКНИНГ ЙИГИРМА БИРИНЧИ ҲАФТАСИ 16.04.2021 “Mahalla va oila” ilmiy-tadqiqot instituti Ҳомиладорлик календари ҲОМИЛАДОРЛИКНИНГ ЙИГИРМАНЧИ ҲАФТАСИ 16.04.2021 “Mahalla va oila” ilmiy-tadqiqot instituti


Пайғамбар уйида бир кеча: иккинчи аёлнинг ҳикояси\nBy Муҳаммад Ҳабибуллоҳ on 09/15/2015 БАХТЛИ ОИЛА МАҚОЛАЛАР\n“Эримни ғийбат қилмайин”, – дея гап бошлади иккинчи аёл. Бу гапи билан “Мен эрим ҳақида гапириб, унинг айбларини ошкор қилмайман”, демоқчи бўлган бу аёл, аслида ҳамма айбини фош қилиб бўлган эди. “Ундан ажраб қолмайин”. Яъни, агар мен унинг айбларини айтадиган бўлсам, мени талоқ қилиб юборишидан қўрқаман. “Агар айтсам сирлари, қолмас икир-чикирлари”. Яъни, эрининг барчага маълум бўлган, шунингдек, фақат аёлигина биладиган айблари бор.\nАли розияллоҳу анҳунинг “Аллоҳим! Мен сенга бутун икир-чикирларимни шикоят қиламан!” – деган дуолари ҳам шу қабилдан.\nБу аёл ҳам эрини ёмонламоқда.\nАёлларнинг вафодори кам\nБу ҳикояда эрини мақтаган аёлларнинг сони эрини ёмонлаган аёлларга нисбатан кам. Бу Пайғамбаримиз соллаллоҳу алайҳи ва саллам ҳайит кунида аёлларнинг олдига келиб, уларга панд-насиҳат қилиб айтган мана бу сўзларининг яна бир тасдиғидир: “Эй аёллар, садақа қилинглар! Зеро, мен дўзах аҳлининг аксари аёллар эканини кўрдим.” Шунда бир аёл туриб:\n-Нега, эй Расулуллоҳ!\n-Чунки сизлар кўп қарғайсизлар ва инкор қиласизлар.\n-Аллоҳни инкор қиламизми?\n-Йўқ, эрингизнинг қилган яхшиликларини инкор қиласизлар. Агар улар сизларга бир умр яхшилик қилса-ю, сўнгра ундан бир ёмонлик кўриб қолсангиз: “Умр бўйи сендан рўшнолик кўрмадим” – дейсизлар”.\nАёлларнинг хулқи шунақа, уларнинг аксари бевафо бўлишади. Агар Аллоҳ таоло бирон бир инсонга вафодор, солиҳа аёлни насиб қилса, ҳақиқатдан ҳам дунёдаги энг азиз неъматга эришган бўлади. Чунки аёлларнинг вафодори кам!\nAvvalgi maqolaНикоҳнинг таърифи\nKeyingi maqola Ибодат – инсоннинг бирламчи вазифаси


Тошкентда 230 км тезликда юрган «эркатой»лар...\n09.10.2021 10:15 0 2234\nТошкент шаҳри кўчаларида 17-18 ёшли йигитлар қарама-қарши йўналишда ҳаракатланишган, бундан ташқари ЙПХ инспекторларининг тўхташ ишорасига ҳам писанд қилишмаган.\nБири ўз машинасига «мигалка»лар ўрнатиб юрган, бири тезликни 230 км.гача оширган ва бу ҳолатларни видеога олиб тик-токка жойлашган. Фоторадарга тушмаслик учун эса давлат рақамлари ёпиб қўйилган бўлган. Энг даҳшатлиси, уларнинг бирортасида ҳали ҳайдовчилик гувоҳномаси йўқ.\nҚоидабузарлардан бирининг уч кунда уйидан уч хил «иномарка» ҳайдаб чиқиб атай қоидаларни бузиши бу болаларнинг кимларнингдир «эркатой»лари эканини билдиради.\nҚайд этилишича, бу қоидабузарлар қатъий огоҳлантирилган.\nЭслатиб ўтамиз, Ўзбекистонда тўққиз ой ичида қарийб 1 700 нафар фуқаро ЙТҲда вафот этган.\nҲодиса 25/01, 19:08\nЖамият 25/01, 15:57


Ўзбекистоннинг туристик шаҳарларида «Такс фри» тизими жорий этилади – Kommers.uz\nИқтисодиёт\t8:30 | 15.12.21\nЎзбекистоннинг туристик шаҳарларида «Такс фри» тизими жорий этилади\nХизмат кўрсатиш соҳасидаги лойиҳаларга 500 миллион доллар ажратилади.\nТошкент, Самарқанд, Бухоро каби йирик шаҳарларда «Такс фри» тизимини жорий этиш, шаҳар ичида «Дюти фри» дўконларини очиш орқали чакана савдо ҳажмини янада ошириш мумкин. Бу ҳақда Шавкат Мирзиёев раислигида 14 декабрь куни хизматлар соҳасини ривожлантириш бўйича амалга оширилаётган ишлар натижадорлиги ҳамда келгусидаги устувор вазифалар муҳокамаси юзасидан ўтказилган видеоселектор йиғилишида таъкидланди.\nҚайд этилишича, Тошкент, Самарқанд, Бухоро каби йирик шаҳарларда «Такс фри» тизимини жорий этиш, шаҳар ичида «Дюти фри» дўконларини очиш орқали чакана савдо ҳажмини янада ошириш мумкин. Шу боис хорижий меҳмонларга харидлари учун қўшилган қиймат солиғини қайтариб бериш тизимини барча туристик шаҳарларда йўлга қўйиш бўйича топшириқ берилган.\nШунингдек, Тошкент, Самарқанд ва Наманган шаҳарларида юқори даромадли хизматларни ривожлантириш бўйича алоҳида дастур қабул қилинади. Жумладан, пойтахтнинг Сергели туманидаги ер усти метроси атрофида савдо ва хизмат кўрсатиш соҳасида 5 мингта иш ўрни яратиш имконияти бор. Ёки рассомчилик, ҳайкалтарошлик, ҳунармандчилик маҳсулотлари сотиладиган «санъат кўчалари» ташкил этиш мумкин.\nМутасаддиларга музейлар фаолиятини яхшилаш, кўргазмаларини кенгайтириш ва туристлар учун янги йўналишлар очиш юзасидан кўрсатма берилган.\nУмуман, Тошкент, Наманган ва Самарқанд шаҳарларида хизмат кўрсатиш соҳасида 750 минг иш ўрни ташкил этиш режалаштирилган. Келгуси йилда хизмат кўрсатиш соҳасидаги лойиҳаларни амалга оширишга 500 миллион доллар ажратилиши белгиланган.\nМаълумот ўрнида, «Такс фри» яъни Tax free инглизча сўз бўлиб, солиқдан ҳоли деган маънони англатади. Ушбу тизимда хорижий фуқаролар томонидан сотиб олинган харидлар учун тўланган қўшилган қиймат солиғи (ҚҚС) улар мамлакатдан чиқиб кетаётганда қайтарилади. ҚҚС солиғи мавжуд бўлган 130 та давлатнинг 50 тасида «Такс фри» тизими жорий қилинган. Россияда ушбу тизим 2018 йилдан бери амалда. 2021 йилнинг октябрь ойида эса Евроосиё иқтисодий иттифоқи ҳудудида ягона «Такс фри» тизимини яратиш муҳокама қилинган.


15:06 15.11.2017 (Янгиланган 17:40 15.11.2017) Ҳавола олиш\nEcars интернет сайтида ўндан ортиқ электромобил моделлари ҳавола этилган. Ушбу сайтда машина ишлаб чиқарилган йили, босиб ўтган масофаси, кузов ва салон ранги билан танишиш мумкин\nТОШКЕНТ, 15 ноя — Sputnik. Ўзбекистонда электромобилларни савдо — Ecars интернет хизмати пайдо бўлди. Nuz.uz интернет нашри хабарига асосан.\nЭнди Ecars интернет сайти орқали электромобил нархлари, техник хусусиятлари билан танишиш мумкин. Шунингдек, анкетани тўлдириб, машинага буюртма бериш имконияти мавжуд.\nТаъкидлаб ўтиш керакки, сайтда сотувга асосан АҚШда ишлаб чиқарилган ва аввал фойдаланилган автомашиналар қўйилган. Машиналар компания ходими томонидан савдо аукционида сотиб олинади ва сув транспортида Владивосток шаҳрига етказилади. У ердан темир йўл орқали Ўзбекистонга келтирилади.\n2060 йилга келиб жаҳон автопарки ҳажмида электромобилларнинг улуши 65 фоизни ташкил қилади.\n"2060 йилга келиб жаҳонда 65 фоизгача электр автомобилларидан фойдаланилади деган тахминлар бор", — дейди IHS Markit раиси ўринбосари Дэниел Ергин.\n2025 йилда 2016 йилдаги кўрсаткич билан солиштирганда, бутун дунёда йўловчи электромобилларни сотилиши 14,2 миллион машина ёки 6 бараварга ортади. Бу ўз навбатида Wood Mackenzie компанияси етакчи тадқиқотчиси Шон Мулшоу тахминига кўра, электромобиллар кўпайиши электр қувватлагичларда ишлаб чиқаришда фойдаланиладиган — никелнинг тақчиллигига олиб келиши мумкин.\n"Электромобиллар сони кўпайиши борасидаги таҳминлар жуда фарқланади. Wood Mackenzie башоратларига қараганда, электромобиллар сотуви 2016 йилда 2,4 миллионга етса, 2025 йилда эса бу кўрсаткич 14,2 миллионгача кўпайиши мумкин. Аккумуляторлар қуввати — 26 гигаватт/соат дан 215 гигаватт-соатга ортади. Бу қувватдаги кўплаб батареялар ўз таркибига никелни қамраб олади", — дейилган "A demanding supply problem for nickel" мақолада.


Нобиометрик паспорт билан Россияга ўтмоқчи бўлган ўзбекистонлик жаримага тортилади\n20 январ 2019, Тошкент вақти: 02:23\nБир гуруҳ ўзбекистонлик муҳожирнинг эски паспорт билан Украинадан Россия орқали Ўзбекистонга кетиш уринишига муносабат билдирган Россия Чегара хизмати эски ўзбек паспорти билан мамлакат сарҳадига яқинлашган ҳар бир фуқаро жаримага тортилишидан огоҳлантирди.\nУкраинанинг Харьков вилоятида ишлаб келган бир гуруҳ ўзбекистонлик муҳожир самолëт билети қимматлигидан Россияга ўтиб¸ Москвадан поезд ëки автобусда ватанга қайтишга бир эмас¸ бир неча марта уриниш қилди.\nНиёзали исмли қашқадарёлик муҳожир йигитга кўра¸ уларга ўзини Ўзбекистон Ташқи ишлар вазирлиги расмийси деб таништирган шахс электрон мактуб орқали шундай маслаҳат берган:\n- Ўтган ойдан бери Харьков границасига икки маротаба бордик. Биз Украинадан Ўзбекистонга кетишимиз керак эди. Биз Ўзбекистон Ташқи ишлар вазирлигига ёзган эдик, “Ўтсаларинг бўлади – яқинда қонун қабул қилдик”, деди. Икки мартадан бери борамиз – Россия ўтказмаяпти, ортга қайтариб юбораяпти. Фақат самолёт билан прямой рейс орқали Ўзбекистонга учсаларинг бўлади, деяпти. Биз ёзганимизда “Любой транспорт билан ўтсаларинг бўлади” деган эди, деди Ниёзали.\nСуҳбатдошнинг айтишига қараганда, улар икки маротаба чегарага бориб иккала тараф томонидан ҳам жаримага тортилган.\nБундай қиммат ва бесамар уринишлардан кейин Ниёзали ва уч шеригининг Ўзбекистондаги қариндошлари учоқ билетига пул жўнатишини кутиб ëтишдан ўзга чораси қолмаган:\n- Ўзбекистонга самолётда учамиз – бошқа иложи йўқ! Ҳар бир борганимизга чегарачилар бизни икки минг рублдан штраф қилди – билмаймиз нима учун... “Документларинг, как қоғоз. Россияда бўлганларингда Ўзбекистонга кетсаларинг бўларди. Россия орқали кета олмайсизлар: ҳеч қайси транспортда Россия орқали кета олмайсизлар”, дейилди ўша ерда. Шуни билганимизда, бирданига пул харажат қилмасдан¸ учиб кетган бўлардик Украинадан. Икки маротабадан бери бориб, Украинага ҳам, Россияга ҳам штраф тўладик! Россиядан, Москвадан Ўзбекистонга қатнайдиган автобуслар кўп-ку, арзонроқ бўладими, деб ўйлаган эдик. Ҳозир бу ерда маслобойнига ишга чиқиб турибмиз: кунига 80-100 гривна (салкам 4 АҚШ доллари – таҳр.) ишлаб, кунимизни ўтказаяпмиз. Уйдан пул чақиртирдик. Москвагача автобусга олган билет пулимизни ҳам қайтариб бермади шоферлар. “Билет олсанг охиригача, Москвагача оласан. Ўтасанми-ўтмайсанми чегарадан – бизга қизиғи йўқ”, дейди, деб ҳикоя қилади қашқадарёлик меҳнат муҳожири.\nРоссия ФСБсининг Белгород ва Воронеж вилоятлари бўйича Чегара бошқармаси расмийси нобиометрик ўзбек паспорти эгаларининг жорий йил 1 январидан Россия ичкарисига киритилмаслиги, шунингдек ҳеч қандай транзит йўллар билан Ўзбекистонга ўтказилмаслигини билдирди.\n- Эски паспорт билан ҳеч кимни ўтказишмайди. Янги йил бошидан Ўзбекистон фуқароларида биометрик чипи бор паспортлар бўлиши шарт. Эски паспортлар амал қилмайди ва улар эгани Россияга киритилмайди. Россия орқали транзит йўли билан ҳам бу шахслар Ўзбекистонга кириб бора олмайди. Ундан ташқари, улар ҳар келганда жаримага тортилаверади, деди Россия Чегара бошқармаси вакили.\nЎзбекистон Ташқи ишлар вазирлиги эски нусхадаги нобиометрик паспорт билан фақат ватанга қайтиш мумкинлиги ҳақида махсус хабар берган эди.\nҲужжатда эски паспортлар чет давлатларда “муддати ўтган” деб ҳисобланиши, 1 январдан бошлаб уларни Ўзбекистонга қайтиш билети олишдан ташқари бошқа нарсаларга ишлатиш умуман мумкин эмаслиги айтилган.\nАйни пайтда¸ Ўзбекистон ичкарисида бу паспортларни алмаштириш учун белгиланган аввалги муҳлат 2018 йилнинг 1 июлига қадар узайтирилди.\nОзодликнинг “Биометрик паспорт: Минг бир савол ва жавоб” саҳифаси орқали биометрик паспортга ўтиш жараëнига оид саволларга жавоб топишингиз мумкин.


Туризм қўмитасига раҳбар тайинланди\n08.11.2018 10:13 0 70\nФото: Туризм қўмитаси матбуот хизмати\nАбдулазиз Оққулов Туризмни ривожлантириш давлат қўмитасининг раиси вазифасини вақтинча бажарувчи этиб тайинланди. Бу ҳақда қўмита матбуот хизмати хабар берди.\nАбдулазиз Оққулов 2018 йилнинг 22 май куни Туризмни ривожлантириш давлат қўмитаси раисига ўринбосар этиб тайинланганди. 2017 йилнинг январидан 2018 йил майигача қўмитанинг туризм соҳасини ривожлантиришни таҳлил қилиш ва мувофиқлаштириш бош бошқармаси бошлиғи лавозимида ишлаган.\nУ 2018 йил 26 октябрь куни ишдан кетган Бахтиёр Умаров ўрнига раисликни бажариб туради.\nХориж 07/11, 14:24\nСамолётни тўхтатиб юборинг — кучугим айланиб келмоқчи!\nМаданият 17/10, 15:47\nМаданият 29/09, 12:30\nБир бозорга қирқ ҳунарманд оз. Учтепада юртимизда ягона ҳунармандлар маркази ишламоқда